hotchpotch/miracl-hf-unified huggingface dataset:
এশীয় রন্ধনশৈলী
এশীয় রন্ধনশৈলী হচ্ছে কিছু প্রধান আঞ্চলিক রন্ধনশৈলী পূর্ব এশীয় রন্ধনশৈলী, দক্ষিণ পূর্ব এশীয় রন্ধনশৈলী, দক্ষিণ এশিয়া রন্ধনশৈলী,মধ্য এশীয়, এবং মধ্যপ্রাচ্যীয় রন্ধনশৈলী নিয়ে গঠিত। রন্ধনশৈলী হচ্ছে রান্নার অভ্যাস এবং ঐতিহ্যের সম্মিলন যা সাধারণত একটি নির্দিষ্ট সংস্কৃতির সাথে যুক্ত। বৃহত্তম এবং সর্বাধিক জনবহুল মহাদেশ এশিয়া হচ্ছে অনেক সংস্কৃতির বাসস্থান যাদের নিজস্ব বৈশিষ্ট্যের রন্ধনশৈলী আছে।
মহাদেশের পূর্ব ও দক্ষিণপূর্ব অঞ্চলের বহু সংস্কৃতির মধ্যে একই ধরণের উপাদানের ব্যবহার রয়েছে যেমন চাল, আদা, রসুন, তিল বীজ, চিনি, শুকনো পেঁয়াজ, সয়া, এবং তোফু। ভাজা, সিদ্ধ ভাজা, কড়া ভাজা এই অঞ্চলের সাধারণ রান্নার পদ্ধতি।
বেশিরভাগ এশিয়ান রন্ধনশৈলীর মধ্যে চালের ব্যবহার সাধারণ। যদিও বিভিন্ন অঞ্চলে বিভিন্ন ধরনের চালের জনপ্রিয়তা রয়েছে। উপমহাদেশে বাসমতি চাল জনপ্রিয়, জুঁই চাল প্রায়ই দক্ষিণ-পূর্বের অঞ্চলে পাওয়া যায়। তবে চীনে লম্বা দানার চাল এবং জাপান ও কোরিয়ায় ছোট দানার চাল জনপ্রিয়।
দক্ষিণ, পশ্চিম ও দক্ষিণপূর্ব এশিয়ার মধ্যে তরকারী একটি সাধারণ পদ। তবে এটি পূর্ব এশিয়ার রান্নায় সচরাচর দেখা যায় না। ভারত ও অন্যান্য দক্ষিণ এশীয় দেশগুলির তরকারীতে দইয়ের ব্যবহার লক্ষ্য করা যায় এবং দক্ষিণ-পূর্ব ও পূর্বাঞ্চলীয় অঞ্চলে তরকারীতে সাধারনত নারকেল দুধকে তরকারীর ভিত্তি হিসাবে ব্যবহার করে।
পূর্ব এশিয়ান রন্ধনশৈলীর মধ্যে আছে চীনা, জাপানী, কোরিয়, মঙ্গোলীয় এবং তাইওয়ানীয় রন্ধনশৈলীসমূহ। এটা বিশ্বের সবচেয়ে জনবহুল অঞ্চল। এএ অনেক আঞ্চলিক রন্ধনশৈলী আছে। বিশেষ করে চীনে। প্রধান খাদ্যের উদাহরণ হচ্ছে চাল, নুডলস, মুগ ডাল, সয়াবিন, সামুদ্রিক খাবার (জাপানে সর্বাধিক সীফুড খাদ্য গৃহীত হয়), ছাগলের মাংস (মঙ্গোলিয়া), বোক ছয় (চীনা বাঁধাকপি) এবং চা।
দক্ষিণ এশিয় রন্ধনশৈর অন্তর্ভুক্ত হচ্ছে ভারতীয় উপমহাদেশের বিভিন্ন রন্ধনশৈলী। এই অঞ্চলে খাবারগুলির বৈচিত্রতা হচ্ছে বিভিন্ন ধরনের কাঁচা মরিচ, গোলমরিচ এবং অন্যান্য সুগন্ধী মশলা। হলুদ এবং জিরা প্রায় সব তরকারিতে ব্যবহৃত হয়।
প্রচলিত মাংশের মধ্যে আছে গরু, মেষ, ছাগল, মাছ এবং মুরগি। পশ্চিমা খাবারের তুলনায় গরুর মাংস সামগ্রিক অঞ্চলের হিসেবে কম খাওয়া হয়। কারণ হিন্দুদের কাছে গরুর বিশেষ মর্যাদা থাকায় তা এই অঞ্চলের অনেক অঞ্চলে গরু খাওয়ায় সীমাবদ্ধতা এসেছে। বাংলাদেশ, পাকিস্তান ও ভারতে বিশেষ করে দক্ষিণ ভারতে বিশেষ করে মুসলমান ও খ্রিস্টানদের মধ্যে গোমাংস জনপ্রিয়। তাবে সাম্প্রতিক বছরগুলোতে ভারতে গোমাংস খাওয়ার অপরাধে ভারতে উগ্র হিন্দুদের হাতে গোমাংসভোজীদের নিগৃহীত হওয়ার এমনকি নিহত হওয়ার ঘটনা ঘটেছে। গরুর বিরুদ্ধে নিষেধাজ্ঞা কিছুটা মহিষ এবং চমরিগাইয়ের উপর এসে পড়লেও অনেক স্থানের হিন্দুরা এগুলোর মাংস খেয়ে থাকে। মুসলমানদের জন্য শুকরের মাংস হারাম হওয়ায় তারা এটা পরিহার করে। অধিকাংশ হিন্দুরাও এটা এড়িয়ে চলে।
দক্ষিণপূর্ব এশিয়ার রন্ধনপ্রণালীর একটি বৈশিষ্ট্য হচ্ছে সুগন্ধযুক্ত সুগন্ধি উপাদান দিয়ে হালকাভাবে প্রস্তুত খাবার। স্বাদের জন্য লেবু এবং গুল্ম যেমন ধনিয়া/সিলানট্রো এবং বেসিল ইত্যাদির মতো সুগন্ধযুক্ত ফুলের ব্যবহার আছে। রান্নার প্রণালী গুলোর মধ্যে আছে নেড়ে ভাজা, সিদ্ধ করা, ফুটানো ইত্যাদি।
মধ্য এশিয়ার রন্ধন উপাদানগুলো হল জলপাই ও জলপাইের তেলমধু, খেজুর।
ভূটান ব্রডকাস্টিং সার্ভিস
ভূটান ব্রডকাস্টিং সার্ভিস (; ) হলো ভুটানের রাষ্ট্রীয় মালিকানাধীন রেডিও এবং টেলিভিশন পরিষেবা। এটি একটি পাবলিক সার্ভিস কর্পোরেশন যেটি সম্পূর্ণভাবে রাষ্ট্রীয় অর্থায়ন দ্বারা পরিচালনা করা হয় এবং এটি রাজ্যের একমাত্র গণমাধ্যম সংস্থা যারা রেডিও এবং টেলিভিশন উভয়টিই প্রদাণ করে এবং ভুটানি সীমান্তের অভ্যন্তর থেকে সম্প্রচারিত হওয়া একমাত্র টেলিভিশন পরিষেবা। তথ্য, যোগাযোগ এবং গণমাধ্যম নীতিমালা, ২০০৬ (The Information, Communications and Media Act of 2006) দ্বারা বর্তমানে টেলিযোগাযোগ ব্যবহার নিয়ন্ত্রণ করা হয়।
অনেক বছর যাবৎ ভুটানে কোন আধুনিক টেলিযোগাযোগ ব্যবস্থা ছিল না। ১৯৭৩ সালের নভেম্বর মাসে ভূটানে প্রথম রেডিওতে সম্প্রচার কার্যক্রম শুরু হয় যখন ভূটানের জাতীয় যুব সমিতি (National Youth Association of Bhutan - NYAB) প্রথমবারের মতো "রেডিও এনওয়াইএবি" (Radio NYAB) নামে প্রতি রবিবারে অর্ধ-ঘণ্টা ব্যাপী রেডিওতে সংবাদ এবং সংগীত প্রচার শুরু করে। প্রথমাবস্থায় থিম্পুর একটি স্থানীয় টেলিগ্রাফ অফিস থেকে একটি ট্রান্সমিটার ভাড়া নেওয়া হয়। সরকার ১৯৭৯ সালে রেডিও এনওয়াইএবি'এর দায়িত্ব হাতে নেয়, এবং ১৯৮৬ সালে ভুটান ব্রডকাস্টিং সার্ভিস নামে পুনঃনামকরণ করে, রেডিওর সম্প্রচার কার্যক্রম সম্প্রসারণের পাশাপাশি ১৯৯১ সালে আধুনিক ব্রডকাস্টিং সুবিধা সংস্থাপনের কাজ শুরু করা হয়।
দীর্ঘদিন ধরে বিশ্বের একমাত্র রাষ্ট্র হিসাবে ভুটানে টেলিভিশন সম্প্রচার নিষিদ্ধ ছিলো। অবশেষে ১৯৯৯ সালের ২ জুন তারিখে রাজা জিগমে সিংগে ওয়াংচুকের রজত জয়ন্তীর রাতে টেলিভিশনে সম্প্রচার কার্যক্রম শুরু করা হয়।
১৯৯১ সালে সমগ্র ভূটানে শর্টওয়েভ সুবিধা চালু হয়।
বিবিএস ছিলো দেশটির দ্বিতীয় টেলিভিশন চ্যানেল এবং এটি প্রথমাবস্থায় কেবল রাজধানী কেন্দ্রিক সম্প্রচার কার্যক্রম চালালেও ২০০৪ সাল থেকে স্যাটেলাইটের মাধ্যমে সমগ্র দেশজুড়ে সম্প্রচার চালাচ্ছে।
যদিও ভুটানের জনগণের মধ্যে বিবিএস অত্যন্ত জনপ্রিয় কিন্তু অব্যবস্থাপনা এর প্রসারণে ব্যাঘাত সৃষ্টি করছে। সরকার এর বার্ষিক বাজেট কমিয়ে দিয়ে এবং এতে পদস্থ সরকারি কর্মকর্তাদের সিইও হিসাবে ডেপুটেশনে নিয়োগ দানের মাধ্যমে এর কার্যক্রম এবং সম্প্রচারের বিষয়াবলী নিজের নিয়ন্ত্রণে রাখার জন্য পদক্ষেপ গ্রহণ করেছে। উপস্থাপকগণ কখনও কখনও হঠাৎ করে টেলিভিশনের পর্দা থেকে অদৃশ্য হয়ে যান। আদালতে বিবিএস'এর বিরুদ্ধে একজন প্রযেজক মামলা দায়ের করেছেন।
২০১২ সালের ৬ ডিসেম্বর ভারতীয় গোয়েন্দা ব্যুরো অপরাপর আরো ২৪টি চ্যানেলের সাথে ভুটান ব্রডকাস্টিং সার্ভিসকেও ভারত-বিরোধী প্রচারণা চালানোর অভিযোগে লাল তালিকাভূক্ত করে। এই বিষয়ে পদক্ষেপ নেয়ার জন্য একটি প্রস্তাবণা ভারতীয় স্বরাষ্ট্র মন্ত্রণালয়ে প্রেরণ করা হয়েছিলো।
জাপানী রন্ধনশৈলী
জাপানী রন্ধনশৈলী জাপানের বিভিন্ন আঞ্চলিক ও ঐতিহ্যগত খাবারের রান্নার প্রণালী নিয়ে গড়ে উঠেছে। যা শত বছরের সামাজিক ও অর্থনৈতিক পরিবর্তনের মাধ্যমে উন্নত হয়েছে। জাপানের ঐতিহ্যবাহী রন্ধনপ্রণালী 和食 বা ওয়াশোকু চালের উপর ভিত্তি করে তৈরী হয়। এখানে মৌসুমী উপাদানগুলোর বেশ প্রভাব আছে। খাবারে সহযোগী পদে প্রায়ই মাছ, শাকসব্জীর আচার এবং ঝোলওয়ালা শাকসব্জির তরকারী থাকে। তেমপুরার মত পাতলা গোলায় মাখিয়ে সামুদ্রিক খাবার এবং শাকসব্জি প্রায়ই কড়া ভাজা করা হয়। সামুদ্রিক খাবার প্রায়ই ভাজা হয় আবার অনেক ক্ষেত্রে সাশিমি হিসেবে কাঁচা বা সুশীতে পরিবেশিত হয়। ভাত ছাড়াও নুডলস যেমন সোবা ও উডন ইত্যাদি প্রধান খাবার হিসেবে পরিবেশিত হয়। জাপানে অনেক মজাদার খাবার রয়েছে যেমন মাছের ঝোল ওডেন এবং সুকিয়াকি ও নিকুঞ্জাগায় গোমাংস। বৈদেশিক খাদ্য দ্বারা অনুপ্রাণিত খাবার - বিশেষ করে চীনা খাবার যেমন র‌্যামেন, ফ্রাইং ডাম্পলিংস এবং গয়জা জাপানে গৃহীত হয়েছে। তবে জাপানী স্বাদ ও উপাদান ব্যবহৃত হয়ে এগুলোতেও আলাদা বৈচিত্র এসেছে। ঐতিহাসিকভাবে জাপানীরা কম মাংস গ্রহণ করতো। কিন্তু আধুনিকীকরণের ফলে ১৮৮০ সালের দিকে জাপানে টোংকাটসুর মত মাংসের পদ জনপ্রিয় হয়ে ওঠে। জাপানী রন্ধনশৈলী বিশেষ করে সুশী সারা বিশ্বে জনপ্রিয় হয়ে উঠেছে। ২০১১ সালে জাপান ফ্রান্সকে অতিক্রম করে মিচেলিয়ান-তারকাচিত রেস্তোরাঁ অর্জন করে এবং শিরোনামটি এখনো ধরে রেখেছে।
জাপান হচ্ছে একটি দ্বীপদেশ যা মহাসাগর দ্বারা পরিবেষ্টিত। এখানকার মানুষ সবসময় প্রচুর সীফুড খাওয়ার সুবিধা গ্রহণ করেছে।. এটি কিছু খাদ্যবিদদের মতামত যে জাপানি খাদ্য সর্বদা উপর নির্ভর করে প্রধানত শষ্যের উপর সাথে থাকে শাকসব্জি বা সামুদ্রিক আগাছা, দ্বিতীয়ত পাখিজাত মাংস এবং সামান্য পরিমাণ লাল মাংস। বৌদ্ধধর্ম প্রসার লাভের আগ থেকেই জাপানে মাংস গ্রহণের এই অনীহা ভাব ছিলো। ইদো যুগে]]. ইয়োতসুশি বা চারপেয়ে জন্তু খাওয়া নিষিদ্ধ ছিলো। এই সত্ত্বেও জাপানে লাল মাংস ভোজন সম্পূর্ণরূপে অদৃশ্য হয়ে যায়নি। গৃহপালিত পশুদের বিপরীতে বন্য খেলা খাওয়া মেনে নেওয়া হয়েছিলো। বিশেষ করে ফাঁদ পেতে খরগোশ শিকারের জন্য এমন শব্দ (ওয়া) ব্যবহার হতো যা সাধারণত একটি পাখির জন্য সংরক্ষিত শব্দ।
সাধারণ খাদ্যদ্রব্যগুলির ক্রমবর্ধমান খরচের কারণে জাপানী পরিবারের প্রক্রিয়াকৃত খাবারগুলি র ব্যবহার আরও সুস্পষ্ট হয়ে উঠেছে। য কিয়োটো সবজি বা কিয়াইয়াই জনপ্রিয়তা বাড়ছে এবং বিভিন্ন ধরনের কিয়োটো সবজির ব্যবহার আবারো ফিরে আসছে।
ইয়াসির আরাফাত আন্তর্জাতিক বিমানবন্দর
ইয়াসির আরাফাত আন্তর্জাতিক বিমানবন্দর ( "Maṭār Yāsir 'Arafāt ad-Dawli") ফিলিস্তিনের গাজা ভূখণ্ডে অবস্থিত একটি আন্তর্জাতিক বিমানবন্দর, যা পূর্বে গাজা আন্তর্জাতিক বিমানবন্দর এবং দাহানিয়া আন্তর্জাতিক বিমানবন্দর নামে পরিচিত ছিল। এটি রাফা ও দাহানিয়ার মাঝামাঝি, মিশর সীমান্তের নিকটবর্তী স্থানে অবস্থিত। এ বিমানবন্দর পরিষেবাটি ১৯৯৮ সালের ২৪ নভেম্বর চালু হয়। দ্বিতায় ইন্তিফাদা উপর ৮ অক্টোবর ২০০০ সালে এ বিমানবন্দরটির কার্যক্রম স্থগিত করেছিল। এর রাডার স্টেশন ও কন্ট্রোল টাওয়ার ইসরায়েলের বোমা হামলায় ক্ষতিগ্রস্ত হয়েছে।
ইয়াসির আরাফাত আন্তর্জাতিক বিমানবন্দর ফিলিস্তিন রাষ্ট্রের মালিকানাধীন প্রতিষ্ঠান ও নিয়ন্ত্রণকারী। প্যালেস্টাইন এয়ারলাইন্স এটি তাদের হোম এয়ারপোর্ট হিসাবে ব্যবহার করত। এ বিমানবন্দর ২৪ ঘন্টা এবং ৩৬৫ দিন এবং প্রতি বছর ৭০০০০০ জন যাত্রীকে পরিষেবা দিতে সক্ষম ছিল। আরাফাত বিমানবন্দরের মোট আয়তন ২৩৫ হেক্টর (২.৩৫ বর্গ কিলোমিটার)। ২০০১ সালে ইসরায়েল নিরাপত্তা বাহিনীর বোমা হামলায় বিমানবন্দরের রাডার সিস্টেম ও কন্ট্রোল টাওয়ার অকেজো হলে কর্তৃপক্ষ বিমানবন্দরটি বন্ধ ঘোষণা করে। আরাফাত বিমানবন্দর বন্ধের পর গাজায় বিমান পরিবহন সেবা প্রদানের জন্য একমাত্র বিমানবন্দর হল গাজা এয়ারস্ট্রিপ, যা খান ইউনুসে অবস্থিত। এ বিমানবন্দর বন্ধের ফলে প্যালেস্টাইন এয়ারলাইন্স ও গাজার লোকজন ইসরায়েলের বেন গুরিন বিমানবন্দর এবং মিশরের আল আরিশ বিমানবন্দর ব্যবহার করে থাকে।
১৯৯৫ সালের দ্বিতীয় অসলোতে চুক্তি অনুযায়ী বিমানবন্দরের নির্মাণ কাজ সম্পন্ন হয়। এ বিমানবন্দরের জন্য অর্থের যোগান দেয় জাপান, মিশর, সৌদি আরব, স্পেন ও জার্মানি এবং প্রকৌশলী সরবরাহ করে মরক্কোর বাদশাহ দ্বিতীয় হাসান ও এর নকশা করে মরক্কোর স্থপতি (ক্যাসাব্লাঙ্কা বিমানবন্দরের অনুকরণে)। এ বিমানবন্দর নির্মাণে মোট ব্যয় ছিল ৮৬ মিলিয়ন ডলার এবং প্রধান প্রকৌশলী ছিলেন উসামা হাসান এলখোউদারি। নির্মাণের এক বছর পর ১৯৯৪ সালের ২৪ নভেম্বর বিমানবন্দরটি চালু করা হয়, যা যৌথভাবে উদ্বোধন করেন ইয়াসির আরাফাত ও যুক্তরাষ্ট্রের প্রেসিডেন্ট বিল ক্লিনটন। ইয়াসির আরাফাত আন্তর্জাতিক বিমানবন্দরের আন্তর্জাতিক বিমান কোড হল
আল আকসা ইনতেফাদা শুরু হওয়ার পর ২০০১ সালের ৪ ডিসেম্বর ইসরায়েল বিমান বাহিনী এ বিমানবন্দরের রাডার স্টেশন ও কন্ট্রোল টাওয়ার ধ্বংস করে দেয়। ২০০২ সালের ১০ জানুয়ারি বুলডোজার দিয়ে রানওয়ে কেটে দিয়েছিল। ২০০১ - ২০০৬ পর্যন্ত বিমানবন্দরের কর্মচারীরা টিকেট কাউন্টার ও ব্যাগেজ এলাকা খোলা রাখে কিন্তু কোন বিমান ওঠা-নামা করেনি।
ইরানী রন্ধনশৈলী
ইরানী রন্ধনশৈলী যাকে ব্যাপকভাবে পারস্যীয় খাবার বলে উল্লেখ করা হয়, ইরানের খাদ্যদ্রব্য, রান্নার পদ্ধতি এবং খাদ্য ঐতিহ্যের অন্তর্ভুক্ত বিষয়াদি। ইরানী রন্ধনসম্পর্কীয় শৈলীগুলি প্রতিবেশী অঞ্চলের রান্না যেমন কোজিয়ান রান্না, তুর্কি রান্না, লেভান্তীয় রান্না, গ্রীক রান্না, মধ্য এশিয়ার রান্না এবং রাশিয়ান খাবারের সঙ্গে ঐতিহাসিক পারস্পরিক ক্রিয়ার দ্বারা সম্পর্কযুক্ত। মধ্য এশীয় মুগল রাজবংশের হাত ধরে ইরানী রন্ধনবিদ্য উত্তর ভারতীয় রন্ধনপ্রণালীতে গৃহীত হয়েছে।
সাধারণত ইরানের প্রধান খাবারের মধ্যে আছে চাল, মাংস (যেমন ভেড়ার, মুরগিবা মাছ), সবজির (যেমন পেঁয়াজ এবং বিভিন্ন শাক) সাথে বাদামের মিশ্রণ এবং বাদাম। তাল, ডালিম, কুইন, প্রুনিস, খুরফু, এবং রেসিনসের মতো ফলের সাথে প্রায়শই সবুজ গুল্ম ব্যবহার করা হয়। ইরানীয় বৈশিষ্ট্যপূর্ণ মশলার মধ্যে আছে জাফরান, শুকনো লেবু, দারুচিনি এবং পেসলে যা বিশেষ খাবারের সাথে ব্যবহৃত হয়।
ইরানিয়ান রন্ধনপ্রণালী যেমন লন্ডন, লস এঞ্জেলেস, ওয়াশিংটন, ডি.সি., ভ্যানকুভার, এবং টরন্টোসহ বহুসংখ্যক শহরে জনপ্রিয়তা অর্জন করছে যেখানে উল্লেখযোগ্য সংখ্যক ইরানী জনগোষ্ঠী রয়েছে। লস এঞ্জেলেস এর তেহের‌্যাংগেলস বিশেষ করে ইরানী রেস্টুরেন্টের সংখ্যা এবং গুণমানের জন্য সুপরিচিত যার প্রধান কেন্দ্রবিন্দুতে থাকে কাবাব। পাশাপাশি বিভিন্ন ইরানী স্টু এবং অন্যান্য ঐতিহ্যবাহী খাবারগু্লো পরিবেশন করে।
প্রথমবারের মতো সাফাভিদ সাম্রাজ্যের রন্ধনপ্রণালীতে চালের ব্যবহার শুরু হয় যা ১৬ শতাব্দীর শেষের দিকে ইরানী রান্নার একটি প্রধান শাখায় পরিণত হয়। ঐতিহ্যগতভাবে চাল উত্তর ইরানের একটি প্রধান খাদ্য উপাদান এবং ধনী পরিবারগুলির প্রধানতম খাদ্য হিসেবে ব্যবহৃত হত যখন দেশের বাকি অংশে রুটি প্রভাবশালী প্রধান খাবার ছিল।
ইরানের চালের বিভিন্ন জাতের মধ্যে আছে জেরড, ডোমাসিয়া, চম্পা, দোদি (ধোঁয়া ওঠা ভাত), লেনজেন (লেনজেন প্রদেশের), তরম (টারম প্রদেশের), আনবারবু ইত্যাদি।
ধানের পরে দ্বিতীয় উৎপাদিত শস্য হচ্ছে গম। নিচের তালিকায় ইরানী রন্ধনশৈলীতে ব্যবহৃত বিভিন্ন চ্যাপ্টা রুটি এবং পেস্ট্রি রুটির দেয়া হয়েছেঃ
৪০০ খ্রিষ্টপূর্বাব্দে প্রাচীন ইরানিরা একটি বিশেষ মজার খাবার তৈরি করেছিল যা গোলাপের পানি ও সেমাই দিয়ে তৈরি করা হতো। যা গ্রীষ্মকালে রাজপ্রাসাদে পরিবেশন করা হতো। বরফকে জাফরান এবং ফল ও অন্যান্য স্বাদের সঙ্গে মিশ্রিত করা হতো। আজকের দিনে সর্বাধিক জনপ্রিয় ইরানী মিষ্টি জাতীয় খাবার হচ্ছে আধা জমায়িত নুডলস দিয়ে তৈরী ফালুদা যার শিকড় সাবেক রাজধানী শিরাজ শহরে। বাস্তানি ই জামেরানী ফার্সি শব্দের অর্থ জাফরান আইসক্রিম একটি ঐতিহ্যবাহী ইরানী আইসক্রিম যা সাধারণত "ঐতিহ্যবাহী আইসক্রিম" নামে পরিচিত। অন্যান্য প্রকারের ইরানী ডেজার্টগুলি বিভিন্ন ধরনের চাল, গম ও দুগ্ধবৈচিত্র্যে তৈরি হয়।
কৃষি রোবট
কৃষি রোবট বা কৃষিবট এক ধরনের রোবট, যা কৃষি কাজের জন্য মোতায়েন করা হয়। বর্তমানে মূলত ফসল ফলানোর সময়টাতে এই রোবট ব্যবহার করা হয়। কৃষি কাজে রোবট বা ড্রোনের উদীয়মান ক্ষেত্রগুলোর মধ্যে আছে আগাছা নিয়ন্ত্রণ, কৃত্রিম বৃষ্টিপাত, বীজ বপন, ফসল ফনালো, পরিবেশগত পর্যবেক্ষণ এবং মৃত্তিকা বিশ্লেষণ।
ভূটানের পঞ্চ-বার্ষিকী পরিকল্পনা
ভূটানের পঞ্চ-বার্ষিকী পরিকল্পনা হলো ১৯৬১ সাল থেকে চলমান ধারাবাহিক প্রক্রিয়া যেটি জাতীয় অর্থনৈতিক উন্নয়ন পরিকল্পনার জন্য ভূটান সরকার কর্তৃক প্রস্তুতকৃত।
ভূটান সরকার তার অর্থনীতি ও উন্নয়নের ক্ষেেত্রে ব্যাপক ভূমিকা পালন করছে। ১৯৬১ সাল থেকে অর্থনীতি উন্নয়ন পরিকল্পনাগুলির মাধ্যমে নিয়ন্ত্রিত হয়ে পরিচালিত হচ্ছে, যা প্রথমে উন্নয়ন সচিবালয় এবং পরবর্তীতে পরিকল্পনা কমিশনের দ্বারা জাতীয় পরিষদের অনুমোদন সাপেক্ষে পরিচালিত হয়। এই বিষয়ে বিশ্বব্যাংকের ১৯৮৯ সালের মূল্যায়নে বলা হয়েছে, "উন্নয়ন স্রোতধারায় দেরীতে সংযুুক্ত হওয়া ভুটান অন্যত্র সংঘটিত ভুলগুলো থেকে দূরে থাকতে সচেষ্ট ছিল। যদিও বৈদেশিক সাহায্যের উপর দৃঢ়ভাবে নির্ভরশীল, তথাপি দেশটি তার নিজস্ব অগ্রাধিকার দেয়া বিষয়গুলি অনুসরণ করতে দৃঢ় প্রতিজ্ঞ ছিল - প্রতিটি সরকারি অর্থের সর্বোত্তম ব্যবহার নিশ্চিত করা, একটি উত্তম-প্রশিক্ষিত কিন্তু নমনীয় আমলাতন্ত্র গড়ে তোলা এবং অতিরিক্ত ব্যবহারের কারণে বনগুলির বা পর্যটনের অনিয়ন্ত্রিত বৃদ্ধির কারণে পরিবেশগত ক্ষতি প্রতিরোধ করা।" অতীতে সংগঠিত ভুলগুলি এড়াতে সাহায্য করার জন্য সরকার চিরাচরিত সামাজিক প্রতিষ্ঠানগুলিকে ব্যবহার করে এবং পরিকল্পনা প্রনয়ন ও বাস্তবায়নের জন্য এতে নিজ নিজ জেলা, উপজেলা বা গ্রামের স্থানীয় পর্যায়ের জনগণকে সংশ্লিষ্ট করে। "এই নিয়ামকগুলির কারণে," বিশ্বব্যাংকের মতে, "ভুটান অর্থনৈতিক, সামাজিক বা সাংস্কৃতিক সমস্যা হতে বিশেষভাবে মুক্ত থাকতে সক্ষম হয়েছে।"
১৯৬১ সাল থেকে বর্তমান সময়কাল (২০১৭) পর্যন্ত ভূটান সরকার মোট ১১টি পঞ্চ-বার্ষিকী পরিকল্পনা গ্রহণ করেছে; এগুলো হলোঃ
১৯৬১ সাল থেকে ১৯৬৬ সাল পর্যন্ত বাস্তবায়নাধীন প্রথম পঞ্চ-বার্ষিকী উন্নয়ন পরিকল্পনাটিতে অর্থায়ন করে ভারত। প্রথম পঞ্চ-বার্ষিকী উন্নয়ন পরিকল্পনা, যার জন্য ১০৭.২ মিলিয়ন নুলট্রুম বরাদ্দ দেওয়া হয় এবং ১৯৬৬ থেকে ১৯৭১ সাল পর্যন্ত বাস্তবায়নাধীন দ্বিতীয় পঞ্চ-বার্ষিকী উন্নয়ন পরিকল্পনা, যাতে বরাদ্দ ছিলো ২০২.২ মিলিয়ন নুলট্রুম, তাতে প্রাথমিকভাবে লক্ষ্য স্থির করা হয় আধুনিক বাজেট কৌশল উন্নয়নের উপর। কিছু বিদেশী পর্যবেক্ষকের মতে, প্রথম দুটি পরিকল্পনা অগ্রাধিকার নির্ধারণে এবং অর্থনৈতিক-ক্ষেত্রে বাস্তব উন্নয়ন পরিকল্পনা থেকে প্রত্যাশিত সমন্বিত অর্জন করতে ব্যর্থ হয়েছিলো। প্রধান অর্থনৈতিক পরিকল্পনায় জোর দেয়া হয়েছিল জনসাধারণের কাজে; প্রধানতঃ সড়ক, বন, স্বাস্থ্য সেবা এবং শিক্ষায়।
পরিকল্পনাকে আরও কার্যকর করার জন্য ও ১৯৭১ সাল থেকে ১৯৭৬ সালের মধ্যে তৃতীয় পঞ্চ-বার্ষিকী উন্নয়ন পরিকল্পনা বাস্ততবায়ন করার জন্য পরিকল্পনা কমিশন প্রতিষ্ঠা করা হয় এবং ১৯৯১ সাল পর্যন্ত ড্রুক গ্যালপ এর চেয়ারম্যান হিসেবে দায়িত্ব পালন করেন। তৃতীয় পরিকল্পনার অধীনে জনগুরুত্বপূর্ণ কাজ হিসাবে এতেও প্রাথমিকভাবে সড়ক উন্নয়নের জন্য বাজেটের একটি উল্লেখযোগ্য অংশ (৪৭৫.২ মিলিয়ন নুলট্রুম - মোট বাজেটের ১৭.৮ শতাংশ) বরাদ্দ রাখা হয়; তবে এটি প্রথম পরিকল্পনার চেয়ে ৫৮.৭ শতাংশ এবং দ্বিতীয় পরিকল্পনার চেয়ে ৩৪.৯ শতাংশ ভাগ হ্রাস পায়।
ইরানের জাতিগোষ্ঠী
ইরানের জনসংখ্যার অধিকাংশ লোকই ইরানীয় (প্রায় ৬৭-৮০%)। ইরানের সর্ববৃহৎ জাতিগোষ্ঠী হলো পারসিক (যারা ইরানের জনসংখ্যার অধিকাংশই গঠন করে) এবং কুর্দি, এছাড়া গিলাকি জাতি, মাজান্দারানি জাতি, লুর জাতি, বেলুচি জাতি, তুর্কমেন জাতি, আজেরি জাতি, তালিশ জাতি এবং ট্যাট জাতিসহ অনেক জাতিগোষ্ঠীন সমন্বয়ে রয়েছে।
তুর্ক জাতি প্রায় ১৫-২৮ শতাংশ লোকের সমন্বয়ে একটি গুরুত্বপূর্ণ ক্ষুদ্র জাতিগোষ্ঠী, আজেরি জাতিগোষ্ঠী, গঠন করে যা ইরানের দ্বিতীয় জাতিগোষ্ঠী এবং সে সাথে ইরানের বৃহত্তম ক্ষুদ্র জাতিগোষ্ঠী। অন্য তুর্ক জাতি গোষ্ঠীগুলো তুর্কমেন এবং কাশকি অধিবাসীর সমন্বয়ে গঠিত।
১৯৩৫ সাল পর্যন্ত ইরান পারস্য নামে পরিচিত ছিল, এই হিসাবে সকল ইরানিরা ফার্সি লোক হিসেবে বিবেচনা করা হয়। পারসিক শব্দটি এমন একটি জাতিগত গোষ্ঠীকে বুঝায় যারা তাদের জন্য ব্যবহৃত হয় যারা পারস্য ভাষায় কথা বলে এবং বর্তমানে ইরানসহ ইরান থেকে অন্য দেশে দেশান্তরিত হয়ে সে দেশে বসবাস করছেন তাদের।
কুর্দি জাতি ইরানের কুর্দিস্তান বলে পরিচিত অঞ্চলে বসবাস করে।কুর্দিস্তান অঞ্চল ইরান, ইরাক, সিরিয়া ও তুরস্কজুড়ে বিস্তৃত। কুর্দিদের সংখ্যা প্রায় ৩ কোটি।তাদের ভাষা কুর্দি ভাষা। এটি ইরানি ভাষার শাখা উত্তর পশ্চিম ইরানি ভাষার অংশ। অধিকাংশ কুর্দিদের আবাস পশ্চিম এশিয়ায়। কুর্দিস্তানের বাইরে পশ্চিম তুরস্কে কুর্দিদের উল্লেখযোগ্য সংখ্যক উপস্থিতি রয়েছে। ইরাকের স্বায়ত্ত্বশাসিত কুর্দিস্তানে কুর্দিরা সংখ্যাগরিষ্ঠ জনগোষ্ঠী। প্রতিবেশী তুরস্ক, সিরিয়া ও ইরানে কুর্দিরা সংখ্যালঘু। এসব অঞ্চলে কুর্দি জাতীয়তাবাদীরা স্বায়ত্ত্বশাসনের জন্য আন্দোলন করছে।
ইরানের দক্ষিণ-পশ্চিম এলাকায় লুরিস্তান প্রদেশের পাহাড়ী এলাকায় লুর আদিবাসীরা বসবাস করে। এরা মূলত লোরি ও ফার্সি ভাষায় কথা বলে। এদের অধিকাংশই শিয়া মতাবলম্বী। লুরিরা প্রধানত বাস করে লোরেস্তান, খুজেস্তান, হামাদান, চাহারমহল, বখতিয়ারি, ইস্পাহান ও ইলাম এলাকায়। বিংশ শতাব্দীর সূচনালগ্নে বেশির ভাগ লুর ছিল যাযাবর, এদের বৃত্তি ছিল পশুপালন। এ সময় কিছু লুর খোররমাবাদ নগরে বসবাস করত। পাহলভি সরকার লুর জাতির একটি অংশকে বসতি স্থাপনে বাধ্য করেছিল। এ জন্য কয়েকবার প্রচেষ্টা গ্রহণ করা হয়।
তুর্ক বলতে একটি বৃহত্তর জাতিকে বোঝায়, যার মধ্যে বর্তমানের কাজাখ, উজবেক, কিরগিজ, এবং তুর্কি জাতির লোকেরা, এবং অতীতের বুলগার, হুন, সেলজুক, উসমানীয়, তৈমুরীয়, ইত্যাদি জাতিগুলি অন্তর্ভুক্ত। ধারণা করা হয় আদি তুর্ক জাতিটি মধ্য এশিয়া থেকে সাইবেরিয়া পর্যন্ত বিস্তৃত একটি এলাকায় বসবাস করত। কোন কোন ইতিহাসবেত্তা মনে করে হুনেরা ছিল একটি আদি তুর্ক জাতি। অন্যরা হুনদেরকে একটি মঙ্গোলীয় জাতি মনে করেন।[২৬] অটো মেনশেন-হেলফেনের ভাষাবৈজ্ঞানিক গবেষণায় হুনদের তুর্ক উৎসকে সমর্থন করা হয়েছে।
ইন্দোনেশীয় রন্ধনশৈলী
ইন্দোনেশিয় রন্ধনশৈলী বিশ্বের সবচেয়ে পরিবর্তনশীল এবং বর্ণিল খাবারের সমাহার যা তীব্র স্বাদে পূর্ণ। এটি বৈচিত্রপূর্ণ কারণ ইন্দোনেশিয়া পৃথিবীর বৃহত্তম দ্বীপপুঞ্জ। ৩০০ টিরও বেশি নৃতাত্ত্বিক গোষ্ঠী ইন্দোনেশিয়ায় বাস করে। এখানে অনেক আঞ্চলিক রান্না বিদ্যমান। যেগুলোতে আদিবাসী সংস্কৃতি এবং বিদেশী প্রভাবের উপর ভিত্তি করে গড়ে উঠেছে। ইন্দোনেশিয়ার প্রায় ৫২৫০ টি প্রচলিত রেসিপি রয়েছে, যার মধ্যে ৩০ টিকে সবচেয়ে গুরুত্বপূর্ণ বলে মনে করা হয়। চাল, নুডল এবং স্যুপ খাবারের সমন্বয়ে ইন্দোনেশিয় রন্ধনশৈলী বিকশিত হয়েছে।
২০১১ সালে ইন্দোনেশিয় রান্না বিশ্বব্যাপী স্বীকৃতি লাভ করতে শুরু করে। যার মধ্যে তিনটি জনপ্রিয় খাবারের তালিকা 'বিশ্ব এর ৫০ সর্বাপেক্ষা সুস্বাদু খাবার (পাঠক ভোটে) 'এর তালিকায় স্থান করে। এটা ছিলো সিএনএন ইন্টারন্যাশনাল কর্তৃক অনুষ্ঠিত ৩৫,০০০ লোকের বিশ্বব্যাপী অনলাইন জরিপ। রেনড্যাং তালিকার শীর্ষে, দ্বিতীয় স্থানে নসি গোরেং এবং চতুর্দশ স্থানে স্যাতে জায়গা করে নেয়.।
ইন্দোনেশিয়ান রান্না বিভিন্ন অঞ্চলের দ্বারা পরিবর্তিত হয় এবং বিভিন্ন প্রভাব রয়েছে। উদাহরণস্বরূপ সুমাত্রা রন্ধনপ্রণালীতে মধ্যপ্রাচ্য এবং ভারতীয় রন্ধনশৈলীর প্রভাব রয়েছে। মাংস এবং সব্জির বিশেষ ব্যবহার লক্ষ্য করা যায়। অন্যদিকে জাভানীয় রন্ধনপ্রণালী মূলত আদিবাসী ঘেঁষা, যাতে কিছুটা চীনা প্রভাব পরিলক্ষিত হয়। পূর্ব ইন্দোনেশিয়ানের কুইজিন পলিনেশিয়ান এবং মেলানেশিয়ান খাবারের মতো। ইন্দোনেশিয় রন্ধনশৈলীতে চীনা রন্ধনশৈলীর উপাদান দেখা যায়। যেমন নুডলস, মাংসের বল এবং স্প্রিং রোলস ইত্যাদি।
ইতিহাস জুড়ে ইন্দোনেশিয়া তার অবস্থান এবং প্রাকৃতিক সম্পদের কারণে বাণিজ্যে জড়িত হয়েছে। উপরন্তু ইন্দোনেশিয়া এর আদিবাসী কৌশল এবং উপাদান ভারত, মধ্যপ্রাচ্য, চীন, এবং অবশেষে ইউরোপ দ্বারা প্রভাবিত ছিল। স্প্যানিশ এবং পর্তুগিজ ব্যবসায়ীরা দ্বীপপুঞ্জে ওলন্দাজদের উপনিবেশ স্থাপন করার আগেই নিউ ওয়ার্ল্ড তৈরি করেছিল। ইন্দোনেশিয়ার দ্বীপপুঞ্জ মোলুকাস (মালুকু), "স্পাইস আইল্যান্ডস" বা মশলা দ্বীপ নামে পরিচিত। এই দ্বীপের স্থানীয় মশলা ইন্দোনেশিয়ান এবং বিশ্ব রন্ধনশৈলীতে জয়ফলের সমাবেশ ঘটায়।
ইন্দোনেশিয়ান রন্ধনপ্রণালী প্রায়ই জটিল সুগন্ধি, নির্দিষ্ট উপাদান এবং বাম্বু মশলা মিশ্রণ থেকে তৈরী হয়। ইন্দোনেশিয়ান খাবার পূর্ণতা পায় সমৃদ্ধ স্বাদে; প্রায়শই সুস্বাদু, গরম এবং মসলাযুক্ত হিসাবে বর্ণিত হয় এবং মিষ্টি, লবণাক্ত, খরা এবং তিক্ত মৌলিক বৈশিষ্ট্যের এক স্পষ্ট সমন্বয়। বেশিরভাগ ইন্দোনেশিয় খাবার ঝাল এবং মসলাযুক্ত খাবার। ইন্দোনেশিয়ার সাতটি প্রধান রান্নার পদ্ধতি হচ্ছে ভাজা, গ্রিলিং, রোস্টিং, ড্রাই রোস্টিং রোস্টিং, সাউটিং, ফোটানো এবং স্টিমিং।
কিছু জনপ্রিয় ইন্দোনেশিয়ান খাবার যেমন নসি গোরেং, গডো-গডো, স্যাটে এবং সোটো দেশের সর্বত্র তৈরী হয় এবং জাতীয় খাবার হিসাবে বিবেচিত। ইন্দোনেশিয়ার আনুষ্ঠানিক জাতীয় খাবার হচ্ছে টুমপেং। ইন্দোনেশিয়ার পর্যটন ও ক্রিয়েটিভ ইকোনমি মন্ত্রণালয় ২০১৪ সালে খাবারটিকে নির্বাচন করে কারণ খাবারটি ইন্দোনেশিয়ার বিভিন্ন রান্নার ঐতিহ্যের সমন্বয় করেছে।
আজকের দিনে ইন্দোনেশিয়াতে উৎপন্ন কিছু জনপ্রিয় খাবার এখন প্রতিবেশী দেশ মালয়েশিয়া ও সিঙ্গাপুরের সাধারণ খাবারের পরিণত হয়েছে। মালয়েশিয়া ও সিঙ্গাপুরে ইন্দোনেশিয়ান খাবার যেমন সাটে, গরুর মাংসের রেন্ড্যাং, এবং স্যাম্বাল জনপ্রিয়। সোয়ে-ভিত্তিক পদ যেমন টফু ও টেমপেও খুব জনপ্রিয়। টেমপেহকে জাভার আবিষ্কার হিসাবে বিবেচনা করা হয়।
জহিব ইসলাম আমিরী
জহিব ইসলাম আমিরী (; জন্ম: ১৫ ফেব্রুয়ারি ১৯৯০; মাঝে মাঝে "হারুন ফাখরুদ্দিন" নামেও পরিচিত) হচ্ছেন একজন আফগান ফুটবলার। যিনি একজন মিডফিল্ডার এবং বর্তমানে একজন ফ্রি এজেন্ট। তিনি আফগানিস্তান জাতীয় ফুটবল দল এর সদস্য।
জহিব ইসলাম ১৯৯০ সালের ১৫ ফেব্রুয়ারি তারিখে কাবুল এর একটি জাতিগত হাজারা দারিদ্র্য দোকানদার এর ঘরে জন্মগ্রহণ করেন। একসঙ্গে সেলাইকৃত ঘূর্ণায়মান ফ্যাক্টর দ্বারা গৃহজাত বল ব্যবহার করে ইসলাম বেশিরভাগ সময় ফুটবল খেলেন। তালেবান শাসনের সময় তিনি প্রায়ই জাতীয় স্টেডিয়ামে মৃত্যুদণ্ডের সাক্ষী ছিলেন।
জহিব ইসলাম ২০০৫ সালে শোয়া এ নিজের ক্যারিয়ার শুরু করেন। পরবর্তীতে ২০০৭ সালে তিনি কাবুল ব্যাংক ফুটবল ক্লাব এর হয়ে খেলেন।
জহিব ইসলাম ২০১১ সালে মুম্বই ফুটবল ক্লাব এ যোগদান করেন, এবং দ্রুত ক্লাবের তারকা খেলোয়াড়দের মধ্যে একজন হয়ে ওঠেন। ২০১২ সালের আই-লীগ এ জহিব ইসলামের চূড়ান্ত পারফরম্যান্সের পর ভক্তদের দ্বারা নির্বাচিত মৌসুমের সেরা খেলোয়াড় এর পুরস্কার জিতে নেয়। এই মর্যাদাপূর্ণ পুরষ্কারের পুনরুজ্জীবনের সত্ত্বেও মুম্বই ফুটবল ক্লাব তার সঙ্গে চুক্তি পুনর্নবীকরণ করেনি এবং জহিব ইসলাম ক্লাব ফুটবল খেলা খেলতে বাহরাইন বা ওমান যেতে চিন্তা শুরু করে, কিন্তু শেষ পর্যন্ত ভারত এ থাকার সিদ্ধান্ত নিয়েছে।
১১ ই জানুয়ারী, জহিব ইসলাম তলগিয়ে ওজবে সহ এক বছরের চুক্তির জন্য ভারতীয় দল ডেম্পো স্পোর্টস ক্লাব এর সাথে স্বাক্ষর করেন এবং শার্টের সংখ্যা ১৮ পান। তিনি রংডজীড ইউনাইটেডের বিপক্ষে আত্মপ্রকাশ করেন এবং গোল করেন। ৭ এপ্রিল সন্ধ্যা ৭ টার দিকে ডেম্পো স্পোর্টস ক্লাব এবং তার প্রাক্তন ক্লাব মুম্বই ফুটবল ক্লাব এর ম্যাচটিতে তিনি একটি কুশল বিবাদে জড়িত ছিলেন।
৩০ শে মে, তিনি এবং ওজবে ডেম্পো স্পোর্টস ক্লাব এর সঙ্গে তাদের চুক্তি এর দিন বাড়িয়ে স্বাক্ষর করেন।
৪ এপ্রিল ২০১৫ তারিখে জহিব ইসলাম দুটি গোল করেন, যার মধ্যে রয়েছে একটি গুরুত্বপূর্ণ গোল ছিল, উক্ত খেলায় তার দল ২–২ গোলে ড্র করে।
২০১৬ সালের জানুয়ারিতে, জহিব ইসলাম ঘোষণা করেন যে তিনি ভারতীয় ফুটবল ক্লাব ডিএসকে শিভাজিয়ান্স ফুটবল ক্লাব এর সাথে একটি চুক্তিতে স্বাক্ষর করেছেন। শেষ পর্যন্ত ডিএসকে শিভাজিয়ান্স ফুটবল ক্লাব এর সঙ্গে মৌসুম শেষ করে দেন কিন্তু তাদেরকে লীগ থেকে প্রত্যাহারের কারণে অন্য দলগুলো লীগ হতে তাদের নাম প্রত্যাহার করে ফেলে।
২০১৭ সালের জানুয়ারিতে জহিব ইসলাম ভারতীয় আই-লীগে চেন্নাই সিটি ফুটবল ক্লাব এর সাথে যোগ দেয়। তার সাথে কোচ এর মতানৈক্য হওয়ার পর তিনি ক্লাবটি ছেড়ে চলে যান।
ইয়েমেনি রন্ধনশৈলী
ইয়েমেনী রন্ধনশৈলী হচ্ছে ইয়েমেনের জাতীয় রন্ধনশৈলী। এটি ব্যাপকভাবে পরিচিত মধ্যপ্রাচ্যীয় রন্ধনশৈলী থেকে ভিন্ন। এটি অনন্য এবং সুসঙ্গত। যদিও দেশের কিছু অঞ্চলে কিছু বিদেশী প্রভাব রয়েছে। অটোমান রন্ধনশৈলীর প্রভাব উত্তরে, মোঘলাই রন্ধনশৈলীর প্রভাব এডেনের দক্ষিণ অঞ্চলে দেখা যায়। তবে ইয়েমেনি রন্ধনশৈলী সারা দেশে একই ধরনের এবং এতে ইয়েমেনের সংস্কৃতি এবং ইতিহাস ও ইতিহাস ফুঁটে ওঠে।
ইয়েমেনের লোকেরা সকালে উষ্ণ খাবার খেতে পছন্দ করে। সাধারণত নাস্তায় ইয়েমেনি কফি বা চা এক কাপ সঙ্গে বিভিন্ন ধরনের প্যাস্ট্রি থাকে। হৃদয়গ্রাহী খাবারে প্রায়ই ডাল, ডিম বা এমনকি রোস্টেড মাংস বা কাবাব থাকে। সাধারণত রুটি বা স্যান্ডউইচের মতো একটি রুটির মধ্যে এই কাবাব পরিবেশন করা হয়। ইয়েমেনের মানুষেরা ভেড়া বা গরুর যকৃত দিয়ে সকালের নাস্তা তৈরী করে। অ ইয়েমেনী কাছে একটি একটি বিস্ময়কর বিষয় হিসাবে বিবেচিত হয়। 
ইয়েমেন অধিকাংশ আরব দেশ থেকে ভিন্ন। দুপুরের খাবার হচ্ছে ইয়েমেনের দিনের প্রধান খাবার। দুপুরের খাবারে মাংস, হাঁস-মুরগি ও শস্য সর্বাধিক পরিমাণে খাওয়া হয়। দুপুরের খাবারের মধ্যে রয়েছে: আসিদ, ফাহসা, ফাত্তাহ, হানিৎ, হারেস, জাকনুন, কাবসা, কমোরহ, মান্দি, সামাক মোফা, সাফুত, শাওয়াহ, থারিদ ও জুব্বিয়ান।
আন্তরিকভাবে অতিথীকে খাদ্য গ্রহণের অনুরোধ করা ইয়েমেনের সংস্কৃতির অংশ এবং অতিথি খেতে সম্মত না হলে সেটাকে অপমান হিসেবে বিবেচনা করা হয়। মেঝে বা মাটির উপরে বসে সাধারণত খাবার খাওয়া হয়। আরেকটি বিষয় উল্লেখ করা যায় যে, দুপুরের খাবার হচ্ছে ইয়েমেনের প্রধান খাবার। অধিকাংশ আরব দেশে রাতের খাবার প্রধান খাবার হিসেবে গণ্য হয়।
মুরগী, ছাগল এবং ভেড়ার মাংস ইয়েমেনের প্রধানতম খাবার। গরুর মাংস তুলনায় এগুলো বেশী খাওয়া হয়। গোমাংস এখানে ব্যয়বহুল। উপকূলীয় অঞ্চলে মাছও খাওয়া হয়। ইয়েমেনী খাবারের মধ্যে পনির, মাখন এবং অন্যান্য দুগ্ধজাত দ্রব্য কম ব্যবহৃত হয়। তবে যেখানে এটি খুব বেশি পাওয়া যায় সেখানকার গ্রামগুলোতে প্রতিদিন এগুলো ব্যবহৃত হয়। সর্বাধিক ব্যবহৃত চর্বি হচ্ছে উদ্ভিজ্জ তেল এবং ঘি, যা সুস্বাদু খাবারে ব্যবহৃত হয়। শোধন করা মাখন যা সেম্ন (سمن) নামে পরিচিত, পেস্ট্রি তৈরীতে বহুল ব্যবহৃত চর্বি।
শাহী হালেব (দুধ চা), কালো চা (এলাইমা, লবঙ্গ বা পুদিনা দিয়ে তৈরী), কিশর (কফি কুচি), কাহওয়া (কফি), কারাকাদিন (শুকনো জবা ফুল দিয়ে তৈরী), নাকী আল জাবিব (ঠান্ডা রেসিন পানীয়) এবং ডিবাআ (স্কোয়াশ মধু) ইয়েমেনি পানীয়ের জনপ্রিয় উদাহরণ। আম ও পেয়ারার রসও জনপ্রিয়।
যদিও সমগ্র ইয়েমেন জুড়ে কফি এবং চা খাওয়া হয় কিন্তু কফি সানাতে পছন্দের পানীয়, কালো চা আদেন ও হাদ্রামাউটের পছন্দের পানীয়। চা সকালের নাস্তার সাথে খাওয়া হয়, মধ্যাহ্নভোজের পরে এবং রাতের খাবারের সাথে। কফির ভুষি থেকে তৈরি কিশর নামক পানীয়ও উপভোগ করা হয়।
সাংস্কৃতিক ও ধর্মীয় কারণে মদ্যপান অনুপযুক্ত বলে মনে করা হয়। তবে এটি ইয়েমেনে পাওয়া যায়। ইয়েমেনী ইহুদীদের মধ্যে মদ জনপ্রিয় বিশেষ করে রেসিন ওয়াইন রূপে। আরকও খাওয়া হয়।
ভূটানের বৈদেশিক সম্পর্ক
ভূটানের বৈদেশিক সম্পর্ক বলতে বিশ্বের বিভিন্ন রাষ্ট্র এবং আন্তর্জাতিক সংস্থার সাথে ভূটানের কূটনৈতিক সম্পর্ককে বুঝানো হয়ে থাকে। বিশ্বের ৫২টি রাষ্ট্র এবং ইউরোপিয়ান ইউনিয়নের সাথে ভূটানের কূটনৈতিক সম্পর্ক রয়েছে।
১৯৭১ সালে ভারতের পৃষ্ঠপোষকতায় জাতিসংঘে যোগদানের মাধ্যমে ভূটান তার বৈদেশিক সম্পর্কের উন্নতি ঘটাতে শুরু করে, যদিও তখনও পর্যন্ত জাতিসংঘের নিরাপত্তা পরিষদের কোনো স্থায়ী সদস্য দেশের সাথে তার কোনো কূটনৈতিক সম্পর্ক স্থাপিত হয়নি। ১৯৮১ সালে ভুটান ইন্টারন্যাশনাল মনিটারি ফান্ড এবং বিশ্বব্যাংকে যোগদান করার পর ১৯৮২ সালে বিশ্ব স্বাস্থ্য সংস্থা এবং ইউনেস্কোর সদস্য পদ লাভ করে। দেশটি সার্কের একটি সক্রিয় সদস্যও। বর্তমানে ভূটান ৪৫টি আন্তর্জাতিক সংস্থার সদস্য।
২০০৮ সাল থেকে কার্যকর হওয়া ভূটানের সংবিধানের ২০ নং অনুচ্ছেদের আওতায় ভূটানের বৈদেশিক সম্পর্ক ড্রুক গ্যালোপের অধীনে ন্যস্ত যাতে পরামর্শক হিসাবে রয়েছেন প্রধানমন্ত্রী ও পররাষ্ট্র মন্ত্রণালয়সহ অন্যান্য মন্ত্রীর সমন্বয়ে গঠিত নির্বাহী পরিষদ।
ভূটান ষোলটি ইউরোপিয়ান জাতির সাথে কূটনৈতিক সম্পর্ক রক্ষা করেঃ অ্যান্ডোরা, অস্ট্রিয়া, আর্মেনিয়া, বেলজিয়াম, চেক প্রজাতন্ত্র, ডেনমার্ক, ফিনল্যান্ড, লুক্সেমবুর্গ, হল্যান্ড, নরওয়ে, পোল্যান্ড, সার্বিয়া, স্লোভাকিয়া, স্লোভেনিয়া, স্পেন (২০১১ সালের ১১ ফেব্রুয়ারিতে স্থাপিত), সুইডেন এবং সুইজারল্যান্ড - জাপানের সাথে যোাারর ভূটানের উন্নয়ন প্রকল্পে সহায়তা করার জন্য "ভূটানের সুহৃদ" দল গঠন করেছে। অন্যান্য ইইউ রাষ্ট্রসমূহ যাদের সাথে সরাসরি কূটনৈতিক সম্পর্ক নেই ভূটানের (যেমনঃ ফ্রান্স এবং জার্মানি) তাদের হয়ে প্রতিনিধিত্ব করে ইইউ, যেটি যেকোন একটি দেশের সাথে ইতিমধ্যে স্থাপিত কূটনৈতিক সম্পর্ক হলে তা বজায় রাখে।
বাংলাদেশ, ভারত, জাপান, নেপাল, পাকিস্তান এবং দক্ষিণ কোরিয়া ছাড়াও ভূটান আরো আঠারোটি এশিয়ান জাতির সাথে কূটনৈতিক সম্পর্ক বজায় রাখেঃ আফগানিস্তান, আজারবাইজান, বাহরাইন, মায়ানমার; ইন্দোনেশিয়া, কাজাখস্তান, কুয়েত, মালদ্বীপ, মঙ্গোলিয়া, ওমান, সিঙ্গাপুর, শ্রীলংকা, তাজিকিস্তান, থাইল্যান্ড, তুরস্ক, সংযুক্ত আরব আমিরাত এবং ভিয়েতনাম. ভূটান আরো কূটনৈতিক সম্পর্ক রক্ষা করে চারটি আফ্রিকান জাতিঃ মিশর, মরিশাস, মরক্কো এবং সোয়াজিল্যান্ড; ছয়টি আমেরিকান জাতিঃ আর্জেন্টিনা, ব্রাজিল, কানাডা, কলম্বিয়া, কোস্টারিকা ও কিউবা এবং দুটি ওশেনিয়ান জাতিঃ অস্ট্রেলিয়া এবং ফিজির সাথে। অন্যান্য দেশ যেমনঃ মার্কিন যুক্তরাষ্ট্র এবং যুক্তরাজ্য, যাদের ভূটানের সঙ্গে কোন আনুষ্ঠানিক কূটনৈতিক সম্পর্ক নেই, তারা নয়াদিল্লীতে অবস্থিত নিজ নিজ দূতাবাসের এবং নিউ ইয়র্ক সিটিতে জাতিসংঘ থাকা ভুটানের স্থায়ী মিশনের মাধ্যমে যোগাযোগ বজায় রাখে। থিম্পুতে যুক্তরাজ্যের একজন অনারারি কনস্যুল রেসিডেন্ট আছে।
দেগু
দেগু (), (대구, 大邱, আক্ষরিক অর্থ বৃহৎ পর্বত) পূর্বনাম তেগু এবং অফিশিয়ালি দেগু মেট্রোপলিটন সিটি নামে পরিচিত। এটি দক্ষিণ কোরিয়ার চতুর্থ বড় শহর। প্রায় আড়াই লক্ষ মানুষের বাস এই শহরে। উত্তর গিয়ংসাং প্রদেশ ও দেগুকে একত্রে প্রায়শই দেগু-গিয়ংবুক বলে উল্লেখ করা হয় যার লোকসংখ্যা প্রায় ৫০ লাখেরও বেশি।
দেগু কোরিয়ার দক্ষিণ-পূর্বে সমুদ্র পৃষ্ঠ থেলে প্রায়   দূরে। এর কাছেই গুমহো নদীরে ধারা বহমান।  দেগু শহর মূলত ইয়ংনাম এলাকার প্রাণকেন্দ্রে অবস্থিত। সুদূর অতীতে জিনহান নামক একটি প্রাক-দেশের অংশ হিসেবেও দেগু অন্তর্ভুক্ত ছিল। পরবর্তীতে কোরিয়া উপদ্বীপের সিল্লা সাম্রাজ্যের অংশ হিসেবে দেগু অন্তর্ভুক্ত হয়। জোসন ডাইনাস্টির সময় দেগু গিয়ংসাং -দো এর রাজধানী ছিল।
কোরিয়ার অর্থনীতির মূল চালিকাশক্তি হিসেবে ১৯৬০-১৯৮০ সাল নাগাদ দেগু বিশাল অবদান রেখেছে। এর ইলেক্ট্রনিক ইন্ডাস্ট্রি আজকের আধুনিক কোরিয়ার অর্থনৈতিক প্রবৃদ্ধিতে অবদান রেখেছে।  দেগুতে উচ্চ মানের আপেল চাষ হয় বলে একে "আপেলের শহর" বলে অভিহিত করা হয়।  দেগু গিয়ংবুক মুক্ত অর্থনৈতিক জোন প্রতিষ্ঠার মাধ্যমে এই শহরের অর্থনীতির মূল স্তম্ভ হয়ে দাঁড়ায় টেক্সটাইল ইন্ডাস্ট্রি। তাই দেগুকে টেক্সটাইল শহরও বলা হয়ে থাকে।
মুনমুন মৃৎ সময়কালের (১৫০০স -৩০০ বি.সি) একাধিক প্রমান বিভিন্ন গবেষনায় দেখা গিয়েছে।  দোংছন-দোং এলাকায় মুনমুন কৃষি গ্রামের অস্তিত্ব পাওয়া যায়। এছাড়াও মুনমুন মধ্যযুগে(সি.৮৫০-৫৫০ বি.সি) পিট-বাড়ি ও কৃষিক্ষেত্র দোংছন-দোং , দেগুতে পাওয়া যায়।
প্রাচীন ইতিহাস ঘেঁটে জানা যায় তিনটি প্রোটো ধরনের সাম্রাজ্যের উত্থান ঘটেছিল। মাহান, জিনহান ও বিয়নহান এই তিন সাম্রাজ্যের মাঝে দেগু ছিল জিনহান সাম্রাজ্যের রাজধানী।
বেকজে এবং কগুরিওকে হারিয়ে সিল্লা কোরিয়ান উপদ্বীপ একত্রীকরণ করেন সপ্তম শতাব্দীর দিকে। এরপরপরই সিল্লার রাজা সিনমুন রাজধানী গিয়ংজু থেকে দেগুতে স্থান্তরিত করার চিন্তাভাবনা শুরু করেন, যা আলোর মুখ দেখেনি।   কোরিয়ার সবচেয়ে গুরুওপূর্ণ ঐতিহাসিক দলিলপত্রাদিতে এই ব্যাপারে লিপিবধ রয়েছে। গিয়ংজুর রাজনৈতিক আমলাদের হস্তক্ষেপে দেগুতে রাজধানী স্থানান্তরিত করা সম্ভবপর হয়নি। .
দেগুর জলবায়ু তুলনামূলকভাবে শীতল এর ভৌগলিক অবস্থানের কারনে। যদিও পাহাড়চূড়ার অস্তিত্ব উষ্ণ এবং আর্দ্র বাতাস তৈরি করে, যা দেগু জুড়ে প্রবাহিত হয়। ঠিক একই কারনে, শীতকালে শীতল বাতাস প্রবাহিত হয়। গ্রীষ্মকালে বৃষ্টির সময় কিছুটা বৃষ্টি হলেও সারা বছর জুড়ে সূর্যালোক থাকে। ১৯৬১ সালের তথ্যানুসারে, জানুয়ারি মাস হল দেগু শহরের সবচেয়ে শীতল মাস এবং আগস্ট হল সবচেয়ে উষ্ণ। মাইনাস ২০ ডিগ্রী সেন্টিগ্রেড হল এই শহরের রেকর্ড সর্বনিম্ন তাপমাত্রা এবং সর্বোচ্চ তাপমাত্রা রেকর্ড ৪০ ডিগ্রী সেন্টিগ্রেড।
দেগু মূলতঃ ইন্ডাস্ট্রিয়াল নগরী হিসেবেই পরিচিত। ২০১০ সালে এর আঞ্চলিক জিডিপি ছিল প্রায় ৪৫৩৮৭ মিলিয়ন ডলার, যা ৭.২% জিডিপি গ্রোথ রেট প্রকাশ করে। দেগু ব্যাংক, স্যামসাং, হোয়াসাং গ্রুপের মত একাধিক কোম্পানী এখানে রয়েছে। স্যামসাং এবং কোলোনের মত কোম্পানির প্রতিষ্ঠাভূমি দেগু।
২০০৫ সালের পরিসংখ্যান বলে, ৩৩.৪% জনগণ বৌদ্ধ ধর্মে বিশ্বাসী। শতকরা ২০.২০% খ্রিস্টান ধর্মে বিশ্বাসী। অবশ্য ৪৬.৪% জনগণ বেশিরভাগই কোন ধর্মে বিশ্বাসী নয় নতুবা অন্যান্য ধর্মে বিশ্বাস রাখেন।
গাজী স্টেডিয়াম
গাজী স্টেডিয়াম () () হচ্ছে আফগানিস্তানের জাতীয় স্টেডিয়াম। এটি আফগানিস্তানের কাবুলের একটি বহুমুখী স্টেডিয়াম, যেটি প্রধানত ফুটবল খেলায় ব্যবহৃত হয। এটি আফগানিস্তান ফুটবল ফেডারেশন স্টেডিয়াম ছাড়াও অন্যান্য নাম দ্বারাও মাঝে মাঝে ডাকা হয়। এটি ১৯২৩ সালে রাজা আমানউল্লাহ খানের রাজত্বকালে নির্মিত হয়েছিল, যিনি তৃতীয় অ্যাংলো-আফগান যুদ্ধে আফগান বিজয় লাভের জন্য গাজী (নায়ক) এবং ১৯১২ সালের অ্যাংলো-আফগান যুদ্ধের পর তার জাতির জন্য স্বাধীনতা লাভ করেন। এই স্টেডিয়ামে একসাথে ২৫ হাজার মানুষ খেলা উপভোগ করতে পারে।
২০১১ সালে গাজী স্টেডিয়ামের পুরানো মাঠ সরিয়ে প্রতিস্থাপিত করে নতুন মাটি সংযোজন এবং কৃত্রিম তৃণভূমি দিয়ে মাঠের শীর্ষস্থানে পুনর্নবীকরণ করা হয়। এই স্টেডিয়ামটি এখন বড় খেলাধুলার ইভেন্টগুলো ধারণ করার যোগ্যতা রাখে।
গাজী স্টেডিয়ামে খেলা প্রথম আন্তর্জাতিক ম্যাচ ছিল আফগানিস্তান ও ইরানের বিপক্ষে, যেটি ১৯৪১ সালে ১ জানুয়ারীতে অনুষ্ঠিত হয়। উক্ত খেলায় কোন দল জয়লাভ করতে পারেনি। ১৯৬৩ সালে মার্কিন যুক্তরাষ্ট্রের সুরকার ডুক এলিংটন মার্কিন যুক্তরাষ্ট্রের রাষ্ট্রদূতের পৃষ্ঠপোষকতার অংশ হিসাবে এখানে একটি কনসার্টের আয়োজন করে।
১৯৯০-এর দশকের শেষের দিকে তালিবান সরকার কর্তৃক জনগণের মৃত্যুদণ্ডের জন্য এই স্টেডিয়ামটি ব্যবহার করা হয়েছিল।
বর্তমানে স্টেডিয়ামটি বেশিরভাগ দেশের বিভিন্ন প্রদেশ এবং প্রতিবেশী দেশের ক্লাব দলগুলোর মধ্যে ফুটবল ম্যাচ খেলার জন্য ব্যবহৃত হয়।
এই স্টেডিয়ামে দেশটির জাতীয় মহিলা বক্সিং দলের জন্য স্টেডিয়ামের প্রশিক্ষণ সুবিধাও রয়েছে,। এখানে "কাবুলের দ্য বক্সিং গার্লস" চলচ্চিত্রটিতে চিত্রিত করা হয়েছে।
১৫ ডিসেম্বর ২০১১ তারিখে আফগানিস্তান জাতীয় অলিম্পিক কমিটি কাবুলে নবনির্মিত গাজী স্টেডিয়ামের পুনঃনির্বাচন উদযাপন করে। আফগান অলিম্পিক কমিটির আমন্ত্রণে এই অনুষ্ঠানে মার্কিন যুক্তরাষ্ট্রের রাষ্ট্রদূত রায়ান ক্রকার, আফগান অলিম্পিক প্রেসিডেন্ট লেফটেন্যান্ট জেনারেল মোহাম্মাদ জহির আঘবার এবং আন্তর্জাতিক নিরাপত্তা সহায়তা বাহিনী আফগানিস্তানের কমান্ডার ও জেনারেল জন আর অ্যালেন উপস্থিত ছিলেন।
উক্ত অনুষ্ঠানটিতে আফগানিস্তানের প্রায় ৫,০০০ দর্শক উপস্থিত হয়েছিল উক্ত অনুষ্ঠানে ট্র্যাকের উপর বেশ কয়েকজন ক্রীড়াবিদ দ্বারা একটি প্যারেডের আয়োজন করা হয়, অতঃপর রিবন কেটে উদ্বোধন করা হয়, এবং সবশেষে দুইটি স্বতন্ত্র ফুটবল ম্যাচ আয়োজন করা হয়, যেগুলোর একটি দুটি পুরুষ ফুটবল দলের মধ্যে এবং অন্যটি দুটি মহিলা ফুটবল দলের মধ্যে অনুষ্ঠিত হয়েছিল।
শিযুওকা বিমানবন্দর
শিযুওকা বিমানবন্দর (静岡 空港 শিযুওকা কুওকো) (আইএটিএ: এফএসজেড, আইসিএও: আরজেএনএস), এছাড়াও এমি. ফুজি শিজুকা বিমানবন্দর, নামেও পরিচিত। বিমানবন্দরটি জাপান শিযুওকা প্রিফেকচারে অবস্থিত। ৪ জুন ২০০৯ তারিখে খোলা হয়েছে। বিমানবন্দরটি স্যাপারো, ফুকুওকা, নাহা (ওকিনাওয়া), কোমাৎসু, কুমিমোটো এবং ক্যাগোশিমাতে ঘরোয়া বা অভ্যান্তরীণ বিমান পরিষেবার সঙ্গে যুক্ত রয়েছে। এই বিমানবন্দর থেকে আন্তর্জাতিক রুটগুলি দ্বারা নিংবো, সিওল, তাইপেই এবং সাংহাইতে সংযুক্ত রয়েছে।
বিমানবন্দর মাকিনোহারা এবং শিমাডা মধ্যে অবস্থিত হয়। এটি শিজুওকা রেলওয়ে স্টেশনের ২৭ কিলোমিটার (১৭ মাইল) দক্ষিণ-পশ্চিমে অবস্থিত এবং প্রায় ৪৫ কিলোমিটার (২৮ মাইল) হাটহাট থেকে, ৮০ কিমি (৫০ মাইল) মাউন্ট ফুজি থেকে, নাগোয়া বিমানবন্দরের ১৩০ কিলোমিটার (৮১ মাইল) এবং টোকিও থেকে ১৭৫ কিলোমিটার (১০৯ মাইল) একটি সরাসরি লাইন।
শিযুওকা, হামামাতসু, এবং মাউন্ট ফুজি এলাকার বায়ু ভ্রমণে বৃদ্ধির জন্য, এবং টোকিও ও নাগোয়া বিমানবন্দরের মধ্যে ফাঁক পূরণ করতে, শিযুকা প্রিফেকচার শিযুওকা বিমানবন্দরের জন্য 190 হেক্টর (470 একর) জমি কেনা হয়। এই বিশেষ অবস্থানে এই এয়ারপোর্ট নির্মাণের একটি কারণ স্থানীয় ও পর্যটকদের টোকিও অঞ্চল গুরুতরভাবে ভিড় বিমানবন্দরের উপর নির্ভর করতে হবে না। টোকিও অঞ্চল বাইপাস করার যে কোনও ফ্লাইট সরাসরি আন্তর্জাতিক ফ্লাইট সহ সামগ্রিক বিমান ট্র্যাফিককে সহায়তা করবে। কোবে বিমানবন্দরের মত, শিজুওকা বিমানবন্দর সমালোচনার মুখে পড়েছে কারণ কাছেই নাগোয়া বিমানবন্দর এবং এটি একটি সম্প্রসারণের পর্যায়ে রয়েছে।
এয়ারপোর্টটি মূলত ২০০৯ সালের মার্চ মাসে খোলা হয়েছিল, কিন্তু ২৫০০ মিটার (৮,২০২ ফুট) থেকে ২,২০০ মি (৭,২১৮ ফুট) পর্যন্ত রানওয়েটি শূন্যতা দ্বারা বিলম্বিত করা হয়েছিল, এটি একটি বিচ্ছিন্ন প্রান্তিকের ব্যবহার যা টেকওফ বা ল্যান্ডিংয়ের জন্য ব্যবহার করা যাবে না। , [5] কারণে পরিবেশগত এবং শব্দ উদ্বেগের জন্য।
নিকটতম রেলওয়ে স্টেশনটি টোকাইদো মেইন লাইনের কানেয়া স্টেশন এবং ইগাওয়া মেইন লাইন। এটি বিমানবন্দর থেকে প্রায় ৬ কিমি দূরে। শিজুকা স্টেশন, এই এলাকায় একটি প্রধান স্টেশন, যা ট্যাক্সি পরিষেবা, ৮,৫০০ ইয়েন জন্য উপলব্ধ।
তিনটি অপারেটর দ্বারা চালিত বাসগুলি বিভিন্ন রেলপথ স্টেশন থেকে বিমানবন্দরকে সংযুক্ত করে। যাত্রা জন্য প্রয়োজনীয় সময় শিযুওকা স্টেশনের প্রায় ৫৫ মিনিট, শিমাডা স্টেশন থেকে ২৫ মিনিট, কাকেগায়া স্টেশন থেকে কিকুগায়া স্টেশন, হামামাতসু স্টেশন দুই ঘন্টা, এবং ২১৫ মিনিট কায়াগুচি স্টেশন সঙ্গে ফুজিকয়ু বাস থেকে অব্যাহত সেবা দিয়ে রাস্তা বন্ধ ৪২ মিনিট ফুজি-কিউ হাইল্যান্ড কাছাকাছি টার্মিনাল থেকে।
এয়ারপোর্টে ২,০০০ টি গাড়ি বিনামূল্যে পার্কিং পাওয়া যায়।
যদিও টোকাডো শিখানসেন লাইন সরাসরি বিমানবন্দরের নীচে ভ্রমণ করে, কোন ট্রেন স্টেশনে নেই এবং কোনও একটির নির্মাণের পরিকল্পনা নেই।
উজবেক রন্ধনশৈলী
উজবেক রন্ধনশৈলী তুর্কি জনগণের সাথে মধ্য এশিয়ার রন্ধনশৈলী ভাগাভাগি করে নেয়। উজবেকিস্তানে প্রচুর পরিমাণে শস্যের চাষ হয়। তাই রুটি এবং নুডলস গুরুত্বপূর্ণ এবং উজবেক রন্ধনশৈলীকে "নুডলসে সমৃদ্ধ" হিসাবে উল্লেখ করা হয। দেশে প্রচুর পরিমাণে ভেড়া থাকায় মাটন খুব জনপ্রিয় মাংস এবং এটি বিভিন্ন উজবেক খাবারের একটি অংশ।
উজবেকিস্তান এর বৈশিষ্ট্যপূর্ণ পদ হল পালোভ (প্লোভ বা ওশ বা "পিলাফ"), একটি প্রধান খাবার যা চাল, টুকরা মাংস, কোঁচানো গাজর এবং পেঁয়াজ দিয়ে তৈরি করা হয়। এটি সাধারণত একটি কাজান (বা দেঘি) তে খোলা আগুনে তৈরি করা হয়। বৈচিত্র্যের জন্য বিভিন্ন ফল যোগ করা হয়। অতিথি ও পরিবারের জন্য ঘরে এটা প্রায়ই প্রস্তুত করা হয়। তবে পালভ বিশেষ অনুষ্ঠানগুলিতে ওশফাজ বা ওশ মাস্টার শেফ দ্বারা তৈরি করা হয়। ওশ পাচক খোলা আগুনে এই জাতীয় খাবারটি রান্না করেন। ছুটির দিনে কিংবা অনুষ্ঠান যেমন বিবাহ অনুষ্ঠানে এক পাত্র বা হাঁড়িতে প্রায় ১০০০ জনের জন্য একত্রে রান্না করা হয়। ওশি নাহর বা সকালের প্লভ খুব সকালে (৬ টা থেকে ৯ টার মধ্যে) পরিবেশন করা হয় যা একটি চলমান বিবাহের অংশ।
অন্যান্য উল্লেখযোগ্য জাতীয় খাবারের মধ্যে রয়েছে: শরপা (শুরভা বা শোরভা), চর্বিযুক্ত মাংস (সাধারণত মাটন দিয়ে তৈরী) এবং তাজা শাকসব্জি দিয়ে তৈরী স্যুপ, নরেন এবং ল্যাগম্যান, নুডল-ভিত্তিক খাবার যা একটি স্যুপ বা একটি প্রধান কোর্স হিসাবে পরিবেশিত হয়; ম্যান্টি (কাস্কোনি নামেও পরিচিত), চুচভাড়া এবং সোমসা, হজমীকারক হিসেবে মূল খাবারের সঙ্গে পরিবেশিত; ডিমলামা (একটি মাংস এবং উদ্ভিজ্জ স্ট্যু) এবং বিভিন্ন কাবাব, সাধারণত যা প্রধান কোর্স হিসেবে পরিবেশিত হয়।
প্রথাগত উজবেক রুটি, যা জেনারিকে ননি বা প্যাটির নামে পরিচিত, একটি বৃত্তাকার রুটি তৈরীর চুলায় তৈরী করা হয়। রুশ ভাষায় একে লেপিওশকা বলে। ননিকে সাজানো অংশে উপরে দিয়ে পরিবেশন করা হয়। এরপর ছিড়ে ছোটছোট টুকরো করা হয়। প্রতিটি অঞ্চলে ভিন্ন ধরণের ননি তৈরী করা হয়। সবচেয়ে উল্লেখযোগ্যগুলো হল:
সিরুশো
সিরানুশ হারুত্যুনয়ান (; জন্ম: ৭ জানুয়ারি ১৯৮৭), পেশাগতভাবে সিরুশো (), নামেও পরিচিত, হচ্ছেন একজন আর্মেনিয়ীয় গায়িকা, যিনি সঙ্গীত জগতে প্রায় ২০ বছর ধরে সক্রিয় রয়েছেন। তার বাদ্যযন্ত্র শৈলীর আধুনিক ঐতিহ্যগত শব্দগুলো আধুনিক বিশ্ব সঙ্গীতের সঙ্গে মিশ্রিত ধরনের প্রতিফলন করে। সিরুশো তার গান "লুসাব্যাটস"-এর জন্য মাত্র ৯ বছর বয়সে তার প্রথম পুরস্কার জয়লাভ করেন। ২০০২ সালে সিরুশোর প্রথম স্টুডিও অ্যালবাম, "সিরুশো" মুক্তি পায়। তার দ্বিতীয় অ্যালবাম "শেরাম" ২০০৫ সালে মুক্তি পায়। একই বছরে, আর্মেনীয় সঙ্গীতের সেরা অ্যালবাম এবং প্রথম আর্মেনীয় জাতীয় সঙ্গীত পুরস্কার জয়লাভ করেন। একই সাথে তাকে "সেরা নারী পারফরমার" পুরস্কারে ভূষিত করা হয়।
২০০৮ সালে, বিবিসি তাকে তার সাফল্যের জন্য আর্মেনিয়ার একটি "জাতীয় ধন" হিসাবে বর্ণনা করেছে। তিনি ২০০৭ সালের ইউরোভিশন সঙ্গীত প্রতিযোগিতার জন্য আর্মেনিয়ান প্রতিনিধি হয়ে উপস্থিত হওয়ার পর অধিক জনপ্রিয়তা অর্জন করেন, এবং বেলগ্রেডে অনুষ্ঠিত ২০০৮ সালের ইউরোভিশন সঙ্গীত প্রতিযোগিতায় আর্মেনিয়ার প্রতিনিধিত্ব করে সিরুশো আন্তর্জাতিক স্বীকৃতি লাভ করেন। সিরুশো আর্মেনিয়াকে "কেলে, কেলে" গানের মাধ্যমে প্রতিনিধিত্ব করেন, যা তিনি আর্মেনিয়ার প্রযোজক এইচ.এ. ডার-হভাগিমিয়ানর সাথে মিলে লিখেছেন। "কেলে, কেলে" গানটি সমস্ত বিশ্বজুড়ে ভক্তরা অনুসরণ করে, বিশেষত গ্রিক ভাষার অঞ্চলে। এই গানটি ইউরোভিশনের জন্য জনপ্রিয় গানে পরিণত হয়। যুক্তরাজ্যের লন্ডনের গ্রিক রেডিওতে গ্রীক ক্লাবগুলোর জন্য তিনি নিয়মিতভাবে গান পরিবেশন করেছেন এবং সাইপ্রাসের এক্স ফ্যাক্টর নামক টেলিভিশন সিরিজের একটি পর্ব "কেলে, কেলে" গানের "ইয়ার্হেন রিমিক্স" সংস্করণটি পরিবেশন করেন।
২০১২ সালের ডিসেম্বর মাসে সিরুশোর একক "প্রোগোমেশ" মুক্তি পায়, যার পরে তিনি তাঁর একক গান প্রাগোমেশের নামে নতুন হস্তনির্মিত রৌপ্য গহনাও চালু করেন, যা আধুনিক ফ্যাশনের প্রবণতা অনুসরণ করে আর্মেনিয়ার সংস্কৃতি ও কারুকার্যের প্রতিনিধিত্ব করে এবং তা সংরক্ষণ করে।
সিরুশো ওয়ার্ল্ড মিউজিক অ্যাওয়ার্ডসে প্রথমবারের মতো প্রথম আর্মেনিয় শিল্পী হিসেবে প্রগোমেশের গানের মাধ্যমে ২ টি পুরস্কারে জন্য মনোনীত হন।
অক্টোবর ২০১৩ সালে, ডাব্লিউ ম্যাগাজিনে সিরুশোকে "৬ অ-আমেরিকান মূর্তি" হিসেবে অভিহিত করে। ব্রাজিলের বিয়ন্সে, সার্বিয়ার লেডি গাগা"কেও উক্ত তালিকাতে অন্তর্ভুক্ত করা হয়েছিল। তালিকাটির লেখক, কেভিন ম্যাকগারি বলেন, "সম্ভবত সিরুশোকে বিশ্বের কাছে একটি শব্দ এবং ভাষা বলে মনে হবে যা পশ্চিমের বেশির ভাগ এলাকায় এখনো সকলের কাছে অপরিচিত।" ২০১৭ সালে সিরুশোকে "আর্মেনিয়ার সম্মানিত শিল্পী" হিসেবে স্বীকৃতি প্রদান করা হয়, যেটি তাকে রাষ্ট্রপতি সেরহ্ সার্জসন নিজে প্রদান করেছেন।
হাসমিক পাপিয়ান
হাসমিক পাপিয়ান (; জন্ম: ২ সেপ্টেম্বর, ১৯৬১) হচ্ছেন একজন আর্মেনিয়ার গায়িকা। ২০০৪ সালে তিনি "পিউপল'স আর্টিস্ট অফ আর্মেনিয়া" উপাধিতে ভূষিত হয়েছেন। ২০০৫ সালে সেন্ট ইঞ্চিমাদজিন ও অল আর্মেনিয়ান কেরেকিনের ক্যাথলিকস কর্তৃক আর্মেনীয় সংস্কৃতিতে তার অবদানের জন্য সেন্ট সীগ এবং সেন্ট মেসোব এবং অর্ডার অফ সেন্ট মেজরপ মাসশট দ্বারা আর্মেনিয়ার "সাংস্কৃতিক রাষ্ট্রদূত" হিসেবে অভিহিত করা হয়।
"দ্য ওয়াশিংটন পোস্ট" তাকে "সেরা জীবিত নোর্মা নারী" হিসাবে বর্ণনা করেছে।
হাসমিক পাপিয়ান ১৯৮১ সালের ২ সেপ্টেম্বর আর্মেনিয়ার ইয়েরেভানে (তখন সোভিয়েত ইউনিয়নের অংশ ছিল) জন্মগ্রহণ করেন। তিনি মাত্র ৫ বছর বয়সে ভায়োলিন বাজানো শুরু করার আগে প্রথমবারের মতো সংগীতের প্রতি আগ্রহ প্রকাশ করেন। পাপিয়ান ইয়েরেভানের ইয়েরেভান কমিতাস উচ্চ একাডেমী থেকে একটি ভায়োলিন বাদক হিসেবে স্নাতক সম্পন্ন করেন, তারপর একজন গায়িকা হিসেবে আত্মপ্রকাশ করেন। তার বন্ধুরা তাকে তার কণ্ঠস্বর সম্পর্কে আরো বিস্তারিত জানতে উৎসাহিত করেছিল এবং কোটিতাসের কণ্ঠ্য বিভাগের প্রধান টাটিভী সোজন্দ্রিয়রন, তার কাছ থেকে কয়েকটি নোটের কথা শুনে হাসমিক পাপিয়ানকে বলেছিলেন যে তাকে গান গাইতে হবে, এবং তিনি বেশ ভালো গান করতে পারবেন।
আর্মেনিয়ার জাতীয় অপেরাতে তার আত্মপ্রকাশের পর, অপেরা বন এবং জার্মানির ডুসেলডর্ফের ডয়েশের অপারেটিং রেনের মাধ্যমে তিনি অন্যতম একজন শিল্পী হিসেবে আমন্ত্রিত হন। এরপর শীঘ্রই তিনি আন্তর্জাতিকভাবে তার কর্মজীবন শুরু করেন এবং পরে নিউ ইয়র্কের মেট্রোপলিটন অপেরা, কার্নেগী হল, সান ফ্রান্সিসকো অপেরা, ওয়াশিংটন ন্যাশনাল অপেরা, মিলারের লা স্কালার মত বিশ্বের সবচেয়ে মর্যাদাপূর্ণ অপেরা স্টেজ এবং কনসার্টের ঘরসহ অনেক থিয়েটারে গান পরিবেশন করেছেন। এছাড়াও তিনি প্যারিসের অপেরা ব্যস্তিল, গ্রান থিয়েটার ডেল লেইসু বার্সেলোনা, টাইট্রো রিয়াল মাদ্রিদ, লন্ডনের উইগমোর হল, ভিয়েনার স্টেট অপেরা, কনসার্টবুউয়ের মুসিকভিরিন ভিয়েনা, জুরিখের ডি নেদারল্যান্ডস অপেরা আমস্টারডাম অপেরা এবং সেন্ট পিটার্সবার্গের মারিন্সচি থিয়েটারেও গান পরিবেশন করেছেন।
তিনি বর্তমানে অস্ট্রিয়ার ভিয়েনায় বসবাস করছেন। তার স্বামী কোন্রাদ কুহন হচ্ছেন হাসমিক পাপিয়ানের জনসংযোগ পরিচালক। তার একসাথে জুরিচ অপেরা হাউসে কাজ করেন এবং ২০০১ সালে জন্মগ্রহণকারী তাদের কন্যা সিনারোসহের সাথে ইউরোপের বিভিন্ন থিয়েটারের জন্য কাজ করে যাচ্ছেন। তার স্বামী আর্মেনীয় কবি ইয়েঘিশে চ্যারেন্টস দ্বারা নির্বাচিত কবিতা জার্মান ভাষায় অনুবাদ করে একটি বই লিখেছেন। হাসমিক পাপিয়ান ইয়েরেভানকে তার "প্রিয় শহর" বলে আখ্যায়িত করেছেন এবং বলেছেন, "আমি আর্মেনিয়াকে একেবারে ছেড়ে যাচ্ছি না, আমি প্রায়ই একটি ব্যবসা ভ্রমণ হিসেবে বিভিন্ন স্থানে যাই, কিন্তু আমার দেশের কথা আমি কখনো ভুলি না।" তিনি প্রতি বছর তার দেশ ভ্রমণ করেন। তিনি আরো জানান যে, তার কর্মজীবনের শেষে তিনি আর্মেনিয়াতে বসবাস করবেন।
আকাবা বন্দর
আকাবা বন্দর জর্ডানে একমাত্র বন্দর, এবং এটি আকাবা পোর্ট কর্পোরেশন দ্বারা পরিচালিত হয়।
লৌহ যুগ থেকে আকাবা একটি প্রধান বন্দর হিসাবে পরিচিত রয়েছে সকলের কাছে। বাইবেলটি এলাকায় (১ কিং ৯:২৬) উল্লেখ করে: "বাদশাহ্ সোলায়মান ইৎসিয়োন-গেবরে জাহাজ নির্মাণ করেছিলেন, যেটা ইদোমের কাছে অবস্থিত, ইদোমের লোহিত সাগরের তীরে", যেখানে এলোথ একটি বন্দর উল্লেখ করে আকাবা এর ভিত্তিতে অটোমানরা হেজাজ রেলপথ নির্মাণের পরে আকাবা বন্দরটি বিশেষভাবে গুরুত্বপূর্ণ ছিল, যা দামাস্কাস ও মদিনার সাথে সংযোগ স্থাপন করে। আজ, আকাবা অর্থনীতি মূলত পোর্ট সেক্টরের বন্দরের উপর নির্ভরশীল। সম্প্রতি, আবুধাবী কোম্পানীর একটি সংগঠন আল আলব্বার নামক একটি কোম্পানীকে ৩০ বছর ধরে আকাবা বন্দরকে স্থানান্তর ও পরিচালনা করতে এবং বিদ্যমান ফেরি টার্মিনালটি সম্প্রসারণের জন্য নির্বাচিত হয়েছে যার ফলে প্রায় ১.৩ মিলিয়ন যাত্রী এবং হাজার হাজার ট্রাক এবং গাড়ি এই বন্দরের থেকে লৌহিত সাগর অতিক্রম করে মিশরে পৌচ্ছায়।
২০০৬ সালে, একটি গভীর জলের বন্দর গঠনের জন্য, শহরটির কেন্দ্র থেকে দক্ষিণে বন্দর স্থানান্তর করা হয়েছিল। আরেকটি স্থানান্তর এছাড়াও নির্ধারিত হয়; এটি সৌদি আরবের সীমান্তবর্তী প্রদেশের দক্ষিণতম অংশের নিকটবর্তী বন্দরটি স্থাপন করার কথা বলা হয়। বর্তমান বন্দরের ক্ষমতা অতিক্রম করতে হবে। প্রকল্পটি ৫ বিলিয়ন মার্কিন ডলার খরচ হবে এবং এটি ২০১৪ সালের মধ্যে সম্পন্ন হবে। 
আকাবা বন্দর কন্টেইনার টার্মিনাল (ACT), জর্ডানের একমাত্র কন্টেইনার বন্দর, এবং এটি কন্টেইনার পরিবনের সংখ্যায়র দ্বারা লাল সাগরের দ্বিতীয়-ব্যস্ততম বন্দর। আকাবা বন্দর কন্টেইনার টার্মিনাল একটি সরবরাহ কেন্দ্র এবং জর্ডানের অর্থনীতির একটি গুরুত্বপূর্ণ অংশ। এটি জর্ডানের বাজারের প্রাথমিক প্রবেশ দ্বার এবং এই অঞ্চলের দেশগুলির মধ্যে চলমান পণ্যসম্ভার জন্য একটি অত্যন্ত গুরুত্বপূর্ণ ট্রানজিট পয়েন্ট।
আকাবা বন্দর কন্টেইনার টার্মিনাল ২০০৬ সালে স্বাক্ষরিত একটি ২৫ বছরের বিল্ড-ট্রান্সফার চুক্তি অধীনে আকাবা উন্নয়ন কর্পোরেশন এবং এপিএম টার্মিনাল মধ্যে একটি যৌথ উদ্যোগ। অক্টোবর ২০১৩ সালে সম্পন্ন হওয়া একটি টার্মিনাল সম্প্রসারণ প্রকল্পটি এক কিলোমিটার (0.৬২ মাইল) এর মোট কয়টি দৈর্ঘ্য তৈরির জন্য ৪৬০ মিটার (১,৫১০ ফুট) যোগ করা হয় টার্মিনালটিতে, যা বার্ষিক কন্টেইনার পরিবহন ক্ষমতা ১.৩ মিলিয়ন টিইইউতে বৃদ্ধি করে। ২০০৯ সালে শুরু হওয়া সম্প্রসারণ কর্মসূচিতে ২২ টি কন্টেইনার রাইন পৌঁছানো এবং চারটি রাবার টায়ার্ড গ্যান্ট্রি ক্রেনসহ দুটি নতুন জাহাজ-টু-কোয়ারেন ক্রেন সরবরাহ করা হয়েছে।
২০০৪ সালে আকাবা বিশেষ অর্থনৈতিক অঞ্চল কর্তৃপক্ষের (এজেএসএ) পক্ষের পক্ষে আকাবা ডেভেলপমেন্ট করপোরেশন (এডিসি) অর্জিত হয় এবং টার্মিনালের ব্যবস্থাপনা ও পরিচালনার দায়িত্ব গ্রহণ করে। ২০০৬ সালে, এডিসি ও অ্যাক্টের মধ্যে ২৫ বছরের যৌথ উন্নয়ন চুক্তি (জেডিএ) স্বাক্ষরিত হয়। এই চুক্তির অধীনে, এপিএম টার্মিনাল জর্দানটি পরিচালন, পরিচালন এবং বিপণনের জন্য দায়বদ্ধ।
ভরত খবাস
ভরত খবাস () (জন্ম ১৬ এপ্রিল ১৯৯২) নেপাল এর একজন ফুটবল খেলোয়াড়। তাঁর জন্মস্থান নেপাল এর রাজধানী কাঠমান্ডু। ফুটবল খেলায় তিনি একজন আক্রমণভাগের খেলোয়াড়। তিনি বর্তমানে নেপালের ঘরোয়া লীগের ক্লাব ত্রিভুবন আর্মি ক্লাব এর হয়ে খেলেন। এছাড়াও তিনি নেপাল জাতীয় ফুটবল দলের নিয়মিত খেলোয়াড় এবং তিনি ২০১৪ ফিফা বিশ্বকাপ বাছাইপর্বে নেপাল দলের হয়ে অংশগ্রহণ করেছেন।
ভরত খবাস আনফা একাডেমি এর একজন ছাত্র ছিলেন। তিনি নেপালের বিভিন্ন বয়সভিত্তিক দলের হয়ে নেপালের প্রতিনিধিত্ব করেছেন, এবং এর সাথে সাথে জাতীয় দলের হয়েও খেলেছেন।
২০০৬ সালে আনফা একাডেমি থেকে বের হয়ে যুব পর্যায়ে ভরত সংকতা বয়েজ স্পোর্টস ক্লাব দলে যোগ দেন। সেই দলে তিনি একবছর খেলে ২০০৭ সালে তিনি সিনিয়র পর্যায়ে নেপালের ঘরোয়া লীগের আরেক দল ফ্রেন্ডস ক্লাব দলে যোগ দেন। দলটির হয়ে তিনি ৪ বছর নেপালের ঘরোয়া লীগে এবং আন্তর্জাতিক ক্লাব পর্যায়ের ফুটবলে অংশগ্রহণ করেন। এরপর ২০১১ সালে তিনি নেপাল পুলিশ ক্লাব দলে যোগ দেন। পুলিশ ক্লাব দলের হয়ে এক মৌসুম খেলার পর, ২০১২ সালে নেপালের ত্রিভুবন আর্মি ক্লাব দল তাঁকে নেপাল সেনাবাহিনীতে দ্বিতীয় লেফটেন্যান্ট এর পদ দেয়ার প্রস্তাব দেয়। ভরত এই প্রস্তাব গ্রহণ করেন এবং ত্রিভুবন আর্মি ক্লাব দলে যোগ দেন। তিনি বর্তমানে সেই দলের হয়েই খেলেন।
২০১২ সালে, নেপালের হয়ে ২০১২ এএফসি চ্যালেঞ্জ কাপ খেলার লক্ষ্যে তিনি একটি ইউরোপীয় ক্লাবের দেয়া প্রস্তাব ফিরিয়ে দেন। পরবর্তীতে জানা যায় দলটি ছিল মাল্টা প্রিমিয়ার লীগ এর দল ভ্যালেট্টা এফসি। দলটি তাঁকে বেতন হিসেবে প্রতি মাসে ১৫০,০০০ নেপালি রুপি দেয়ার প্রস্তাব দিয়েছিল।
২০১৪ সালের ৭ জুন, ২০১৪ বীর গনেশ মান সিং গোল্ড কাপ টুর্নামেন্টের ফাইনাল ম্যাচে, ভরত তাঁর পুরনো দল, নেপাল পুলিশ ক্লাব এর বিপক্ষে শেষ মিনিটে গোল করেন। ম্যাচটিতে ভরতের দল, নেপাল আর্মি ক্লাব ৩-১ ব্যবধানে জিতে শিরোপা লাভ করে। টুর্নামেন্টে শিরোপা লাভের জন্য নেপাল আর্মি ক্লাব দল অর্থ পুরষ্কার হিসেবে ৫০০,০০০ নেপালি রুপি পায়। 
ম্যাচের পর ভরত নেপাল সেনাবাহিনী কে ধন্যবাদ জানান। কারণ, টুর্নামেন্টে খেলার সুবিধার্থে, নেপাল সেনাবাহিনী টুর্নামেন্ট চলাকালীন সময়ে ভরতের ক্যাডেট কোর্স মৌকুফ করে।
২০০৮ সালে নেপাল জাতীয় ফুটবল দল এর হয়ে আন্তর্জাতিক ফুটবলে ভরতের অভিষেক হয়। তিনি নেপালের হয়ে কয়েকটি সাফ টুর্নামেন্টসহ বহু আন্তর্জাতিক টুর্নামেন্টে অংশগ্রহণ করেন। নেপাল জাতীয় দলের হয়ে, তিনি এখন পর্যন্ত ৪১ ম্যাচ খেলে ৯ গোল করেছেন। জাতীয় দলে তাঁর জার্সির নম্বর ২১।
ব্রুনাই আন্তর্জাতিক বিমানবন্দর
ব্রুনাই আন্তর্জাতিক বিমানবন্দর (মালয়: "Lapangan Terbang Antarabangsa Brunei"; Jawi: لاڤڠن تربڠ انتارابڠسا بروني ) ব্রুনাইয়ের প্রধান বিমানবন্দর। এটি রয়েল ব্রুনাই এয়ারলাইন্স-এর ঘাটি। রয়াল ব্রুনাই এয়ার ফোর্সের ঘাঁটি রিম্বা আয়ার ঘাঁটি, যেটি এই বিমানবন্দরের ভিতরে অবস্থিত। এই বিমানবন্দরের অন্যতম গন্তব্য এশিয়া এবং ওশেনিয়া সেই সঙ্গে লন্ডন হিথ্রো বিমানবন্দর (দুবাই হয়ে)।
১৯৫৩ সালে বন্দর সেরি বেগাওয়ান এবং বেলায়েত জেলার আন্দুকির মধ্যে বিমান সংযোগের মাধ্যমে ব্রুনাইতে বানিজ্যিক বিমান পরিবহন যাত্রা শুরু করে। বেরাকাস এলাকাদ্বিতীয় বিশ্বযুদ্ধ চলাকালে জাপানীদের তৈরিকৃত পুরাতন রানওয়েতে বিমানবন্দর পরিসেবা চালু হয়েছিল। তখন এটি ব্রুনেই বিমানবন্দর নামে পরিচিত ছিল।
১৯৭০ সালের দিকে এই বিমানবন্দরের ব্যবহার উল্লেখযোগ্য ভাবে বেড়ে যায়। হটাত করেই এই বিমানবন্দর পরিপুর্ন হয়ে যায় এবং এর ধারনক্ষমতা অতিক্রম করে। এই পরিস্থিতিতে সরকার নতুন আধুনিক বিমানবন্দর নির্মানের সিদ্ধান্ত নেয়।
নতুন বিমানবন্দর মুকিম বেরাকাস এলাকায় নির্মান করা হয়, কারণ এটির সাথে সারাদেশের যোগাযোগ সহজ। এই বিমানবন্দর ১৯৭৪ সালে চালু হয় এবং ব্রুনেই বিশ্বে প্রবেশ করে।
১৯৮০'র দশকে এই বিমানবন্দরের রানওয়ে দূরপ্রাচ্যের দীর্ঘতম রানওয়ে ছিল।
২০০৮ সালে গবেষণায় দেখা যায়, এই বিমানবন্দরের সম্প্রাসারন ও পরিবর্তন প্রয়োজন এবং সেই অনুযায়ী মহাপরিকল্পনা নেয়া হয়। এই মহাপরিকল্পনার অনেকগুলো ধাপ ছিল, এবং প্রথম ধাপে বিদ্যমান যাত্রী টার্মিনাল বিল্ডিং এবং কার্গো টার্মিনালের উন্নয়ন এবং লক্ষ্যমাত্রা ছিল ২০১৪ সালে কাজ শেষ করা। বর্তমানে, ২০১৩ সালে ১লা অক্টোবর, নতুন আগমন হল খুলে দেয়া হয়। এর ফলে ২০১৪ সালে এই বিমানবন্দরের ক্ষমতা ৩০ লাখে বৃদ্ধি পায়। দ্বিতীয় ধাপ ২০২০ সালে শুরু হওয়ার কথা, যেখানে নতুন টার্মিনাল নিরমানের মাধ্যমে ৮০ লাখ যাত্রী সাংকুলান সম্ভব হবে।
এই বিমানবন্দরের অন্তর্জাতিক টার্মিনাল ২০ লাখ পর্যন্ত যাত্রী সেবা এবং ৫০,০০০ টন কার্গো পরিবহন করতে পারে, একটি রাজকীয় টার্মিনাল আছে, যেখানে সুলতানদের বিমান রাখা হয়।
২০০৫ সালে ব্রুনেই বিমানবন্দর ১৩ লাখ যাত্রী পরিবহন করে।
এই বিমানবন্দরের অবস্থান রাজধানীর কেন্দ্রস্থল থেকে ১০ মিনিটের দুরত্ব। ট্যাক্সি পরিসেবা আছে যাতায়াতের জন্য। এছাড়া, রাজধানীর বিভিন্ন জায়গা থেকে গনপরিবহন সেবা আছে বিমানবন্দরে যাওয়া আসার।